
讜职讗指住讜旨专 诇执砖讈职转旨讜止转 讬址讬执谉 讻旨讎诇 讬职诪讜止转 讛址讞讜止诇

讛指专讜止爪侄讛 砖讈侄诇旨止讗 转旨执砖讈职专侄讛 讞址讬旨指讛 专指注指讛 讘旨职爪值诇 拽侄讘侄专 谞讜止注值抓 拽指谞侄讛 讘旨职讗址专职讘旨址注 砖讈指注讜止转 讘旨址讬旨讜止诐 讜职讬执专职讗侄讛 诇职讛值讬讻指谉 爪执诇旨讜止 谞讜止讟侄讛 诪职砖讈址驻旨值讬注址 讜职注讜止诇侄讛 诪职砖讈址驻旨值讬注址 讜职讬讜止专值讚


谞职讞侄诪职讬指讛 讘旨职专值讬讛旨 讚旨职专址讘 讞植谞执讬诇址讗讬 诪职砖讈址讻职转旨值讬讛旨 砖讈职诪址注职转旨指讗 讜旨谞职驻址拽 讞讜旨抓 诇址转旨职讞讜旨诐 讗植诪址专 诇值讬讛旨 专址讘 讞执住职讚旨指讗 诇职专址讘 谞址讞职诪指谉 谞职讞侄诪职讬指讛 转旨址诇职诪执讬讚职讱指 砖讈指专讜旨讬 讘旨职爪址注址专


讗指诪址专 诇讜止 注植砖讉值讛 诇讜止 诪职讞执讬爪指讛 砖讈侄诇 讘旨职谞值讬 讗指讚指诐 讜职讬执讻旨指谞值住


讬指转值讬讘 专址讘 谞址讞职诪指谉 讘旨址专 讬执爪职讞指拽 讗植讞讜止专值讬讛旨 讚旨职专指讘指讗 讜职讬指转值讬讘 专指讘指讗 拽址诪旨值讬讛旨 讚旨职专址讘 谞址讞职诪指谉 讗植诪址专 诇值讬讛旨 专址讘 谞址讞职诪指谉 讘旨址专 讬执爪职讞指拽 诇职专指讘指讗 诪址讗讬 拽指讗 诪执讘旨址注职讬指讗 诇值讬讛旨 诇职专址讘 讞执住职讚旨指讗


讗执讬诇值讬诪指讗 讘旨执讚职诪指诇讜旨 讙旨址讘职专值讬 注指住职拽执讬谞址谉 讜职拽指讗 诪执讘旨址注职讬指讗 诇值讬讛旨 讛执诇职讻职转指讗 讻旨职专址讘旨指谉 讙旨址诪职诇执讬讗值诇

转讜住驻讜转



 讜讗住讜专 诇砖转讜转 讬讬谉 讻诇 讬诪讬 讛讞讜诇. 讜讗''转 诪讗讬 砖谞讗 讚诇讗 讗住专讬谞谉 讻讛谉 诇砖转讜转 诇注讜诇诐 讬讬谉 讻讚讗诪专讬谞谉 讘住谞讛讚专讬谉 (讚' 讻讘:) 讗讘诇 诪讛 讗注砖讛 砖转拽谞转讜 拽诇拽诇转讜 驻讬' 砖注讘专讜 讻诪讛 砖谞讬诐 砖诇讗 谞讘谞讛 讛讘讬转 讜讗诪讗讬 诇讗 讞讬讬砖讬谞谉 诇讘谉 讚讜讚 讻讬 讛讻讗 讜讬''诇 讚讛转诐 诇讬讻讗 讗讬住讜专讗 讚讗驻砖专 讘讻讛谉 讗讞专 讗讜 讬讬砖谉 诪注讟 讗讘诇 讛讻讗 讗讬 讗转讬 注讜讘专 注诇 谞讝讬专讜转讜 讜讘驻''拽 讚讘讬爪讛 (讚' 讛:) 谞诪讬 讗诪专讬谞谉 讞讬讬砖讬谞谉 诇砖诪讗 讬讘谞讛 讜专''转 诪驻专砖 讘讬讜诐 砖讘谉 讚讜讚 讘讗 砖专讗讜讬 诇讘讗 讜讛砖转讗 诇讗 拽砖讬讗 诪讬讚讬 讜谞讬讞讗 谞诪讬 诪讛 砖诪拽砖讬谞谉 讗诪讗讬 讗住讜专 讜讛诇讗 诪砖讬讞 讘谉 讬讜住祝 讬砖 诇讜 诇讘讗 转讞讬诇讛 讜注讚讬讬谉 诇讗 讘讗 讗讘诇 拽砖讛 讛讗讬 讚驻专讬讱 讘住诪讜讱 讘讞讜诇 谞诪讬 诇砖转专讬 讚讛讗 诇讗 讗转讗 讗诇讬讛讜 诪讗转诪讜诇 诪''诪 讛讬讛 专讗讜讬 诇讘讗 讬''诇 讚诇驻讬 讛诪住拽谞讗 驻专讬讱 讚诪讜拽诪讬谞谉 讚拽讗讬 讘砖讘转 讜拽谞讚专 诪砖讜诐 讛讻讬 驻专讬讱 讘讞讜诇 诇砖转专讬 讬讜诐 砖谞讚专 讘讜 砖讗讬谞讜 专讗讜讬 诇讘讗 讘讗讜转讜 讬讜诐 讛讜讗讬诇 讜诇讗 讗转讗 讗诇讬讛讜 诪讗转诪讜诇: 讚诇讗 讗转讗 讗诇讬讛讜 讘砖讘转. 讜讗''转 讜讚诇诪讗 讗转讬 讘注专讘 砖讘转 讜讬讘砖专 讘砖讘转 讜讬''诇 讚拽专讗 讛谞谞讬 砖讜诇讞 诇讻诐 讗转 讗诇讬讛 讛谞讘讬讗 诇驻谞讬 讘讗 讬讜诐 讛' 诪砖诪注 讘讬讜诐 砖讘讗 讬讘砖专: 讛讗讬 转谞讗 住驻讜拽讬 诪住驻拽讗 诇讬讛. 讜讛讛讬讗 讚转谞谉 讘驻专拽 拽诪讗 讚驻住讞讬诐 (讚' 讬讙.) 讚拽讗诪专 诇讚讘专讬讱 讗祝 转诇讜讬讜转 诇讗 讬砖专驻讜 砖诪讗 讬讘讗 讗诇讬讛讜 讜讬讟讛专诐 讗讬讻讗 诇诪讬诪专 谞诪讬 诪住驻拽讗 诇讬讛 讜讛讛讜讗 砖诪砖讬讘 讻讘专 诪讜讘讟讞 诇讛诐 诇讬砖专讗诇 砖讗讬谉 讗诇讬讛讜 讘讗 讘砖讘转 讜诇讗 讘注专讘 砖讘转 讜诇讗 讘注专讘 讬讜''讟 谞专讗讛 诇讬 讚讛讻讬 驻讬专讜砖讜 讻讬 讛讬讻讬 讚诇讗 讘讗 诇讗 讘注专讘 砖讘转 讜诇讗 讘注专讘 讬''讟 诪驻谞讬 讛讟讜专讞 砖诇 转拽讜谉 住注讜讚讛 讛讻讬 谞诪讬 讘砖讘转 拽讜讚诐 讗讻讬诇讛 诪驻谞讬 讟讜专讞 住注讜讚转 砖讘转: 诪讜转专讬谉 讗转诐 砖讻讘专 讛讬讬转讬 诪住转讻诇 讘砖驻讜驻专转 讜讻讜'. 讗驻讬诇讜 诇专讘讬 诪讗讬专 讚讗诪专 诇拽诪谉 诪讬 砖讬砖讘 讘讚专讱 讜注诪讚 讜讛专讬 讛讜讗 住诪讜讱 诇注讬专 讗诐 诇讗 讛讬转讛 讻讜讜谞转讜 诇讻讱 诇讗 讬讻谞住 讛讻讗 诪转讻讜讜谞讬诐 讛讬讜 诇砖讘讜转 讘注讬专 讜讛讬讜 住讜诪讻讬谉 注诇 砖驻讜驻专转 砖诇 专''讙: 讬转讬讘 专讘 谞讞诪谉 讘专 讬爪讞拽 讗讞讜专讬讛 讚专讘讗 讜讬转讬讘 专讘讗 拽诪讬讛 讚专讘: 谞讞诪谉. 讛讻讗 诪砖诪注 讚专讘 谞讞诪谉 讘专 讬爪讞拽 诇讗讜 讛讬讬谞讜 专讘 谞讞诪谉 住转诐 讜讻谉 讘讻诪讛 诪拽讜诪讜转 讜讚诇讗 讻驻''讛 讚住讜祝 驻专拽 讻诇 讛讙讟 (讙讬讟讬谉 讚' 诇讗:) 讚拽讗诪专 专讘 谞讞诪谉 讘专 讬爪讞拽 讗谞讗 诇讗 爪专讬讻谞讗 诇讛讜 驻讬专讜砖 诇讘讬 专讬砖 讙诇讜转讗 讜驻''讛 讛转诐 诪砖讜诐 讚讛讜讬 讞转谞讜 砖诇 专讬砖 讙诇讜转讗 讚讛讗 专讘 谞讞诪谉 住转诐 讛讜讬 讞转谞讜 砖诇 专讬砖 讙诇讜转讗 讻讚诪讜讻讞 讘讛注讜专 讜讛专讜讟讘 (讞讜诇讬谉 讚' 拽讻讚.) 讗诇讗 讛讗 讚拽讗诪专 诇讗 爪专讬讻谞讗 诪砖讜诐 讚注砖讬专 讛讬讛 讜专讘 谞讞诪谉 住转诐 讛讜讗 专讘 谞讞诪谉 讘专 讬注拽讘 讚讛讗 专讘 谞讞诪谉 住转诐 讛讬讛 讞讘讬专讜 讚专讘 砖砖转 讜讘讬专讜砖诇诪讬 诪讜讻讞 讚专讘 谞讞诪谉 讘专 讬注拽讘 讛讬讛 讞讘讬专讜 讚专讘 砖砖转 讜讙诐 讘砖讜诐 诪拽讜诐 讘砖''住 讗讬谞讜 诪讝讻讬专 讘驻讬专讜砖 专讘 谞讞诪谉 讘专 讬注拽讘 讗诇讗 讗爪诇 专讘 谞讞诪谉 讘专 专讘 讞住讚讗 讗讜 专讘 谞讞诪谉 讘专 讬爪讞拽: 讜讬转讬讘 专讘讗 讜拽诪讘注讬讗 诇讬讛 讙专住讬谞谉 讜诇''讙 讗诪专 诇讬讛 专讘 谞讞诪谉 讘专 讬爪讞拽 讚讛讻讗 驻砖讬讟讗 诇讬讛 讘诪讞讬爪讛 砖诇 讘谞讬 讗讚诐 砖诪讜转专 诇注砖讜转 讜讘转专 讛讻讬 驻专讬讱 专讘 谞讞诪谉 讘专 讬爪讞拽 诇专讘讗 诪谞驻诇 讚讜驻谞讛 讚讗住讜专 诇注砖讜转: 讗讬诇讬诪讗 讘讚诇讗 诪诇讜 讙讘专讬. 讜讗诐 转讗诪专 讻讬 诇讗 诪诇讜 讙讘专讬 谞诪讬 讬诇讱 讗诇 诪拽讜诐 砖讛诪讞讬爪讛 诪讙注转 讜讗讞专 讻讱 讬注砖讛 讛讬拽祝 讗讞专 注讚 砖讬讙讬注 诇转讞讜诐 讜讬砖 诇讜诪专 讻讬讜谉 砖讻讘专 注砖讜 驻注诐 讗讞转 讬讚注讜 砖诇讚注转 讻谉 注砖讜 讜讗住讜专 诪讻讗谉 讜讗讬诇讱 讻讚诪住讬拽 讘住诪讜讱 讘砖诪注转讬谉: 

专讘 谞住讬诐 讙讗讜谉

讜拽讗 诪讬讘注讬讗 诇讬讛 讛诇讻' 讻专' 讗诇注讝专 讗讜 讗讬谉 讛诇讻讛 讻专' 讗诇注讝专 讛讬讬谞讜 讚讗诪' 专' 讗诇注讝专 讘讛讚讬谉 驻讬专拽讗 讘诪砖谞讛 诪讬 砖讬爪讗 讞讜抓 诇转讞讜诐 讗诪讛 讗讞转 诇讗 讬讻谞住 专' 讗诇注讝专 讗讜诪' 讘' 讬讻谞住 讙' 诇讗 讬讻谞住:





专讘讬谞讜 讞谞谞讗诇

转"砖 讛专讬谞讬 谞讝讬专 讬讜诐 砖讘谉 讚讜讚 讘讗 讘讜 讗住讜专 诇砖转讜转 讬讬谉 讻诇 讬诪讜转 讛讞讜诇 讚讻诇 讬讜诪讗 讗讬讻讗 诇诪讬诪专 讛讗讬讚谞讗 诇讬讬转讬 讜诪讜转专 讘砖讘转讜转 讜讬"讟 讚诇讬讻讗 诇诪讬讞砖 讚诇诪讗 讗转讬 砖"诪 讬砖 转讞讜诪讬谉 讘拽驻讬爪讛 诇诪注诇讛 诪注砖专讛 讜讚讞讬谞谉 诇讗 诪砖讜诐 讚讘注讬 诪讬转讗 讗诇讬讛讜 诪讗转诪讜诇 讻讜' 讜驻砖讜讟讛 讛讬讗 诪讬谞讛 讚讗讬谉 转讞讜诪讬谉 讚讗讬 讬砖 转讞讜诪讬谉 讻讬讜谉 讚讗诇讬讛讜 诇讗 讗转讗 讘砖讘转 诪砖讬讞 谞诪讬 诇讗 讗转讗 [讘讞讚] 讘砖讘转 讘讞讚 讘砖讘转 诪讬讛讜 谞砖转专讬. 



讜讗诪专讬谞谉 转谞讗 住驻讜拽讬 诪住驻拽讗 诇讬讛 讜诪讞诪讬专 讛讻讬 讜讛讻讬 讚拽讗讬 讗讬诪转 讜谞讚专 讗讬 谞讬诪讗 讘讞讜诇 讻讬讜谉 讚讞诇 谞讝讬专讜转 注诇讬讛 讛讬讻讬 讗转讬讗 砖讘转 讜诪驻拽注讛 诇讬讛 讚拽转谞讬 讜诪讜转专 讘砖讘转 讗诇讗 讘砖讘转 谞讚专 讗讜 讘讬"讟 讜讛讛讜讗 讬讜诪讗 讘诇讞讜讚 讛讜讗 讚砖专讬 诪讬讻谉 讜讗讬诇讱 讗住讜专 讜讗驻讬' 讘砖讘转讜转 讜讬"讟:




诪转谞讬' 驻注诐 讗讞转 诇讗 谞讻谞住讜 诇谞诪诇 注讚 砖讞砖讻讛 讻讜'. 诪谞讗 讬讚注 转谞讗 砖驻讜驻专转 讛讬转讛 诇讜 诇专"讙 砖讛讬讛 爪讜驻讛 讜诪讘讬讟 讘讛 讗诇驻讬诐 讗诪讛 讘讬讘砖讛 讜讻谞讙讚谉 讗诇驻讬诐 讘讬诐. 驻讬' 讻注讬谉 砖驻讜驻专转 注砖讜讬讛 诪谞讞讜砖转 讛讬转讛 诇讜 诇专"讙 讜砖讬注专 讘讛 讗诇驻讬诐 讗诪讛 讘讬讘砖讛 讜讛讬转讛 讗爪诇讜 诇砖注专 讘讛 讘讬诐. 讜诪驻讜专砖 讻讱 讘讬专讜砖诇诪讬 诪爪讜驻讬转 讛讬转讛 诇讜 诇专"讙 讜讛讬讛 诪砖注专 讘讛 注讬谞讬讜 诇诪讬砖讜专 讗诇驻讬诐 讗诪讛 讜讛讬讛 诪砖注专 讘讛 讘讬诐 讜诇诪讛 诇讬讛 诇诪讬诪专 讜讛讬讬谞讜 讘转讜讱 讛转讞讜诐 注讚 砖诇讗 讞砖讻讛 讜讛讗 专"讙 砖专讬 诪砖讞砖讬讻讛 讗诐 谞讻谞住讜 诇谞诪诇 讻讙讜谉 讚讬专 讜住讛专 转驻转专 讻砖讛讬讛 (讘诇诪讬谉) [讘谞诪诇] 讬转专 诪讘讬转 住讗转讬诐 讜诇讗 讬讛讬讜 诪讞讬爪讜转 讙讘讜讛讜转 注砖专讛 讜诇讗 讬讛讬讜 驻专爪讜转 讬讜转专 诪注砖专 讜诇讗 讬讛讗 注讜诪讚 讻谞讙讚 注讜诪讚 讜驻专讜抓 讻谞讙讚 驻专讜抓. 



讛专讜爪讛 诇讬讚注 讻诪讛 注讜诪拽讜 砖诇 讙讬讗 诪讘讬讗 砖驻讜驻专转 讜诪讘讬讟 讘讛 拽专拽注讬转 讛讙讬讗 讜讞讜讝专 讜爪讜驻讛 讜诪讘讬讟 讘讛 诇诪注诇讛 讘诪讬砖讜专. 讗诐 专讜讗讛 讘诪讬砖讜专 拽' 讗诪讛 讬讜讚注 砖注讜诪拽讜 砖诇 讙讬讗 拽' 讗诪讛. 讜讻谉 讻砖讬注讜专 讛讝讛 讛专讜爪讛 诇讬讚注 讙讜讘讛讜 砖诇 讚拽诇. 转谞讬 专' 讞讬讬讗 讛专讜爪讛 砖诇讗 转砖专讛 讞讬讛 专注讛 讘爪诇 拽讘专讜 谞讜注抓 拽谞讛 诪砖注讛 专讘讬注讬转 讘讬讜诐 讜专讜讗讛 讛讬讻谉 谞讜讟讛 爪讬诇讜 诪砖驻讬注 讜注讜诇讛 诪砖驻讬注 讜讬讜专讚 驻讬' 诪砖注讛 讚' 讻讬讜诐 讛讞诪讛 谞讻谞住转 诇讬砖讜讘 讜讛讘专讬讜转 诪讘拽砖讜转 讛爪诇 讜诪砖驻注 讜注讜诇讛 讻诇讜诪专 诪讬爪专 诪诇诪注诇讛 讜讬讜专讚 讻讙讜谉 诪讚专讜谉 砖诇讗 讬讛讗 诇讜 爪诇 讻诇 讛讬讜诐 讻讜诇讜. 



谞讞诪讬讛 讘专 专讘讗 讘专 讞谞讬诇讗讬 诪砖讻转讬讛 砖诪注转讗 讘砖讘转 讜讬爪讗 讞讜抓 诇转讞讜诐. 讗"诇 专讘 讞住讚讗 诇专讘 谞讞诪谉 谞讞诪讬讛 转诇诪讬讚讱 砖专讜讬 讘爪注专 讞讜抓 诇转讞讜诐 讗"诇 诇讱 讜注砖讛 诇讜 诪讞讬爪讛 砖诇 讘谞讬 讗讚诐 讜讬讻谞住 讚拽讬"诇 讚诪讞讬爪讛 砖谞注砖讬转 讘砖讘转 讛讜讬讗 诪讞讬爪讛.





专砖讘"讗

讻讘专 诪讜讘讟讞 诇讛诐 诇讬砖专讗诇 砖讗讬谉 讗诇讬讛讜 讘讗 诇讗 讘注专讘讬 砖讘转讜转 讜诇讗 讘注专讘讬 讬诪讬诐 讟讜讘讬诐. 讜讗"转 讜诇讬讞讜砖 讚讬诇诪讗 讻讘专 讘讗 讗诇讬讛讜 讬讜诐 讞诪讬砖讬 诇讘讬转 讚讬谉 讛讙讚讜诇 讜讘讗 诪砖讬讞 讙"讻 注专讘 砖讘转, 讜讬讛讗 讛讜讗 讗住讜专 诪注转讛 讗驻讬诇讜 讘砖讘转. 讬"诇 讚讗讬诇讜 讘讗 诪砖讬讞 拽讜讚诐 谞讚专讜 讙诐 讛讜讗 诇讗 讛讬讛 谞讝讬专 讻诇诇, 诪砖讜诐 讬讜诐 砖讘讗 讘谉 讚讜讚 拽讗诪专 讛讗 讗诐 讻讘专 讘讗 讗讬谞讜 谞讝讬专, 讻讱 谞专讗讛 诇讬.



讛讗讬 转谞讗 住驻讜拽讬 诪住驻拽讗 诇讬讛 讜诇讞讜诪专讗. 驻讬专砖 专砖"讬 讝"诇: 讗讘诇 诪驻砖讟 诇讗 诪驻砖讬讟 诇讬讛 讚转讬诇祝 诪讬谞讬讛 讛讬转讬专讗. 谞专讗讛 诪讚讘专讬讜 讚讗驻讬诇讜 诇讙讘讬 转讞讜诪讬 砖讘转 讗讝诇讬谞谉 讘讛讜 诇讞讜诪专讗. 讜讻谉 讻转讘 专"讞 讝"诇 转谞讗 住驻讜拽讬 诪住驻拽讗 诇讬讛 讜诪讞诪讬专 讛讻讗 讜讛讻讗. 讜讛专讗讘"讚 讝"诇 讻谉 讻转讘 诪驻讜专砖 讚注讘讚讬谞谉 诇讞讜诪专讗 诪讚讗诪专讬谞谉 转谞讗 住驻讜拽讬 诪住驻拽讗 诇讬讛 讜诇讞讜诪专讗. 讜讗注"讙 讚诇讙讘讬 谞讝讬专 讛讜讗 讚讗转诪专, 诪讬 讗讬讻讗 诪讬讚讬 讚讗讬谞讛讜 讙讜驻讬讬讛讜 注讘讚讬谞谉 诇拽讜诇讗 讜诪讗讬 讚转诇讬 讘讛讜 注讘讚讬谞谉 诇讞讜诪专讗. 讜注讜讚 讚驻砖讟讛 讚诪转谞讬' 讚驻注诐 讗讞转 诇讗 谞讻谞住讜 诇谞诪诇 诪砖讞砖讬讻讛 讛讻讬谉 诪砖诪注, 讜讛讗 讚讗讜拽诪讛 专讘讗 讘诪讛诇讻转 讘专拽拽 讚讞讬讬讛 讘注诇诪讗 讛讬讗, 讚诪住转诪讗 讗讬谉 讞讬诇讜拽 讘讬谉 专拽拽 诇诪讬诐 爪诇讜诇讬谉. 讜注讜讚 讚转谞讬讗 诇拽诪谉 (注讬专讜讘讬谉 诪讝, 讘) 讞专诐 砖讘讬谉 转讞讜诪讬 砖讘转 爪专讬讱 诪讞讬爪讛 砖诇 讘专讝诇 诇讛驻住讬拽讜, 讜诪讚诇讗 诪驻诇讙讬谞谉 讘讬讛 讘讬谉 砖讛诪讬诐 注诪讜拽讬诐 注砖专讛 诇砖讗讬谞谉 注诪讜拽讬诐 注砖专讛 砖"诪 讚讗驻讬诇讜 讘注诪讜拽讬诐 注砖专讛 讗讬转 讘讛讜 诪砖讜诐 转讞讜诪讬谉.
讜讛"专 诪砖讛 [讘"谉] 谞"专 (讘诇拽讜讟讬讜 讻讗谉 讚"讛 讜砖诪讗) 讻转讘 讚讙讘讬 谞讜讚专 讘谞讝讬专 讛讜讗 讚讗讝讬诇 转谞讗 诪住驻拽讗 诇讞讜诪专讗 诪砖讜诐 讚谞讝讬专 讚讗讜专讬讬转讗, 讛讗 讘转讞讜诪讬谉 讚专讘谞谉 诇拽讜诇讗, 讜讻讚讗诪专讬谞谉 诇拽诪谉 (注讬专讜讘讬谉 诪讛, 讘) 讙讘讬 诇讬拽谞讜 砖讘讬转讛 讘讗讜拽讬讬谞讜住 讗讬讘注讬转 讗讬诪讗 讛讜讬 住驻拽 讚讚讘专讬讛诐 讜诇讛拽诇. 讜注讜讚 讚拽讬讬诪讗 诇谉 (诇拽诪谉 注讬专讜讘讬谉 诪讜, 讗) 讚讛诇讻讛 讻讚讘专讬 讛诪讬拽诇 讘注讬专讜讘. 讜讚讞讛 讚讘专讬 讛专讗讘"讚 讝"诇 讚诪讛 砖讗诪专 砖讗讬谞讜 讘讚讬谉 讚转讞讜诪讬谉 讙讜驻讬讬讛讜 诇讛拽诇 讜诪讗讬 讚转诇讬 讘讛讜 诇讛讞诪讬专, 讚讘讻诇 住驻讬拽讬 讚注诇诪讗 讛讻讬 注讘讚讬谞谉 讛讬讻讗 讚转诇讜 讘讬讛 [诪讬诇讬] 讟讜讘讗 讛讻讗 诇讞讜诪专讗 讻讚讬谞讬讛 讜讛讻讗 诇拽讜诇讗 讻讚讬谞讬讛, 讜讻讚讗诪专讬谞谉 讘注诇诪讗 (讘专讻讜转 诇讜, 讗) 讻诇 讛诪讬拽诇 讘讗专抓 讛诇讻讛 讻诪讜转讜 讘讞讜"诇, 诪驻谞讬 砖讛诇诇讜 讚讘专讬 转讜专讛 讜讛诇诇讜 讚讘专讬 住讜驻专讬诐. 讜讘专 诪谉 讚讬谉, 讚转谞讗 讚谞讝讬专 诪砖讜诐 讚住讘专 讗讬谉 转讞讜诪讬谉 诇诪注诇讛 诪注砖专讛 讜讗诇讬讛讜 诪讜转专 讛讜讗 诇讘讗 讘砖讘转 诪砖"讛 讗住专讜 诇砖转讜转 讬讬谉 讘讗讞讚 讘砖讘转, 讘转讞讜诪讬谉 诇拽讜诇讗 讗诪专, 讗诇讗 讚讘讙诪专讗 讚讞讬谞谉 讚诇讗讜 诪砖讜诐 讚驻砖讬讟讗 诇讬讛 讗讬谉 转讞讜诪讬谉 讗诪专讛 讗诇讗 诪砖讜诐 住驻讬拽讗 讚砖诪讗 讗讬谉 转讞讜诪讬谉 讗诪专讛, 讜诪"诪 讗讬谉 诇讛讞诪讬专 诪砖讜诐 讬砖 转讞讜诪讬谉, 讜诇讬讻讗 讛讻讗 诪讗谉 讚讞讬讬砖 诇转讞讜诪讬谉 诇讞讜诪专讗. 讜讛讛讬讗 讚讞专诐 砖讘讬谉 转讞讜诪讬 砖讘转 诇讗讜 专讗讬讛 讛讬讗 讚讗诐 讗讬转讗 讛讻讗 讛讜讛 诇讛讜 诇讗讬转讜讬讬, 讗诇讗 讚讛讻讗 讗驻讬诇讜 诇诪"讚 讗讬谉 转讞讜诪讬谉 砖谞讬, 讚诇讚讘专讬 讛讻诇 诪讬诐 注诪讜拽讬诐 讜讗驻讬诇讜 讬转专 诪注砖专 拽讜谞讬谉 讛谉 砖讘讬转讛 讘诪拽讜诪谉 讻讚讗诪专讬谞谉 诇拽诪谉 (注讬专讜讘讬谉 诪讛, 讘) 诇讬拽谞讜 砖讘讬转讛 讘讗讜拽讬讬谞讜住, 讜讛讻讗 诇讻讜诇讬 注诇诪讗 拽讗诪专 讜讻讚讻转讘讬谞谉 诇注讬诇 (讘注"讗 讚"讛 讘注讬). 讜讛讬讬谞讜 讟注诪讗, 诪砖讜诐 讚诪讬诐 注诇 讙讘讬 诪讬诐 讛讬讬谞讜 讛谞讞转谉 (砖讘转 讛, 讘), 讜诇讗 讗诪专讜 讗讬谉 转讞讜诪讬谉 讗诇讗 讘住驻讬谞讛 讛诪讛诇讻转 注诇 驻谞讬 诪讬诐, 讚讻诇讬 爪祝 注诇 驻谞讬 诪讬诐 诇讗讜 讛讬讬谞讜 讛谞讞转讜.
讜讻谉 讛驻讬' 砖驻讬专砖 讘专拽拽 注诪讜拽 注砖专讛 讗诇讗 砖讛谉 诪讬诐 注讻讜专讬诐, 讜拽讗 讚讬讬拽 诪讛讗 讚住转诪讗 讚诪转谞讬转讬谉 诇讗 讘诪讬诐 注讻讜专讬谉 讗讬谞讜 谞讻讜谉, 讚专拽拽 诪讬诐 爪诇讜诇讬谉 讛谉, 讗诇讗 驻讬专讜砖 专拽拽 讻诇 砖讗讬谞讜 注诪讜拽 注砖专讛, 讜讻讚转谞谉 讘砖讘转 (拽, 讘) 讜讻诪讛 讛讜讗 专拽拽 诪讬诐 讻诇 砖讛讜讗 驻讞讜转 诪注砖专讛. 讜讗注"讙 讚讗诪专讬谞谉 讘驻专拽 讛讝讜专拽 (砖诐) 讙诪讬专讬 讚讗讬谉 住驻讬谞讛 诪讛诇讻转 讘驻讞讜转 诪注砖专讛, 讛转诐 讛讻讬 拽讗诪专 砖讗讬谉 讞讜砖砖讬谉 讘诪诪诇讗 诪谉 讛讬诐 诇住驻讬谞讛 诪砖讜诐 讝诪谞讬谉 讚诇讬讻讗  注砖专讛 讘诪讬诐 讜拽讗 诪讟诇讟诇 诪讻专诪诇讬转 诇专砖讜转 讛讬讞讬讚, 诪砖讜诐 讚讗讬谉 住驻讬谞讛 诪讛诇讻转 讘讚专讱 讛讬诇讜讻讛 讘讬诐 讘驻讞讜转 诪注砖专讛. 讜住驻讬谞转讜 砖诇 专讘谉 讙诪诇讬讗诇 诇诪讗讬 讚诪讜拽讬 诇讛 专讘讗 讙讜砖砖转 讛讬转讛, 讜诇讗 (诪砖讜诐) [诪砖谞讬] 砖谞讜讬讗 讚讞讬拽讗 砖讻谉 讚专讱 讛谞诪诇 诇讛讬讜转 讘讜 专拽拽. 讝讛讜 讟讜驻住 讚讘专讬 讛专讘 谞专"讜. 讜讻谉 讻转讘 讛专"讝 讛诇讜讬 讝"诇 (讘住' 讛诪讗讜专 讻讗谉) 讚诇拽讜诇讗 谞拽讟讬谞谉 讚住驻拽 讚讚讘专讬讛诐 讛讜讗. 讜注"讻 讛转讬专 讛专讘 谞专"讜 (讘讚"讛 讜讘转讜住驻讜转) 诇诪驻专砖讬 讬诪讬诐 诇讬专讚 讘砖讘转 诪住驻讬谞转谉 讘讛讙讬注谉 诇讬讘砖讛, 诇驻讬 砖诇讗 拽谞讜 砖讘讬转讛 讘讬诐 诇诪注诇讛 诪注砖专讛.
讜讗谞讬 转诪讬讛 讗"讻 诪讛 讛讜注讬诇 讘注诇 讛讙诪专讗 讻砖讚讞讛 讛讛讬讗 讘专讬讬转讗 讚谞讝讬专 讜讗讜拽诪讛 讘住驻讬拽讗, 讻讬讜谉 讚诇讗 谞驻拽讬 诇谉 诪讬谞讛 诪讬讚讬 诇注谞讬谉 讚讬谞讗 诇讗 诇讙讘讬 谞讝讬专 讜诇讗 诇讙讘讬 转讞讜诪讬谉, 讚讻讬讜谉 讚讘讬谉 讚驻砖讬讟 诇讬讛 讘讬谉 讚诪住驻拽讗 诇讬讛 讝讬诇 诇讙讘讬 谞讝讬专 讜讗住讜专 讝讬诇 诇讙讘讬 转讞讜诪讬 砖讘转 讜砖专讬.
讜注诇 讻谉 谞专讗讛 诇讬 讗诇讗 砖讗谞讬 讬专讗 诇讛讻谞讬住 专讗砖讬 讘讬谉 讛诪讞诇讜拽讜转, 讚谞驻拽讗 诪讬谞讛 诇讛讬讻讗 讚砖讘转 讘讬讘砖讛 讜专讜爪讛 诇讛驻诇讬讙 讘讬诐 讜诇爪讗转 讚专讱 讗谞讬讛 诇诪注诇讛 诪注砖专讛, 讗讬 谞诪讬 讘拽驻讬爪讛, 讚讗讬 讗诪专转 诪驻砖讬讟 驻砖讬讟讗 诇讬讛 诇转谞讗 讚讗讬谉 转讞讜诪讬谉 砖专讬, 讗讘诇 讛砖转讗 讚诪住驻拽讗 诇讬讛 诪住驻讬拽讗 讗住讜专 诇爪讗转 诪转讞讜诐 讘讬转讜 讚讛讗 讗讬讻讗 讞讝拽讛 讚转讞讜诐 讘讬转讜. 讚讻讬 讗讝诇讬谞谉 讘注讬专讜讘 诇讛拽诇 讛谞讬 诪讬诇讬 讘砖讗讬谉 砖诐 讞讝拽讛 讚讘讬转讜, 讻住驻拽 谞讗讻诇 注讬专讜讘讜 诪讘注讜讚 讬讜诐 讗讜 住驻拽 谞讟诪讗 讜讗讬 谞诪讬 讘讬砖谉 讘讚专讱 讜讻讬讜爪讗 讘讛谉, 砖诇讗 拽谞讜 讜讚讗讬 砖讘讬转讛 讘讬讘砖讛 讜诇讬讻讗 谞诪讬 讞讝拽讛 讚讘讬转讜, 讛讗 讗讬讻讗 讞讝拽讛 讚讘讬转讬讛 诇讗 讗诪专讬谞谉 讘讻讬 讛讗 讚谞讝讬诇 讘讛 诇讛拽诇, 讜讻讚讗诪专讬谞谉 诇注讬诇 讘驻专拽 讘讻诇 诪注专讘讬谉 (注讬专讜讘讬谉 诇讜, 讗) 讙讘讬 转专讜诪讛 讜谞讟诪讗转 讻讬爪讚, 讗"专 讬讜住讬 住驻拽 注讬专讜讘 讻砖专 讻讙讜谉 转专讜诪讛 讜谞讟诪讗转 住驻拽 诪讘注讜讚 讬讜诐 谞讟诪讗转 住驻拽 诪砖讞砖讬讻讛 谞讟诪讗转, 讗讘诇 注讬专讘 讘转专讜诪讛 住驻拽 讘转专讜诪讛 讟讛讜专讛 注讬专讘 住驻拽 讘讟诪讗讛 注讬专讘 讗讬谉 讝讛 住驻拽 注讬专讜讘 讻砖专, 讻诇讜诪专: 诪砖讜诐 讚讘讻讬 讛讗 讗诪专讬谞谉 讗讜拽讬 讙讘专讗 讘讞讝拽转 讘讬转讬讛 讜讻讚讻转讘讬谞谉 注诇讛 (砖诐 讚"讛 讗讘诇). 讜讗讬 讗诪专转 诪讻诇 诪拽讜诐 讛讗 拽讬讬诪讗 诇谉 讛诇讻讛 讻讚讘专讬 讛诪讬拽诇 讘注讬专讜讘, 讛讻讗 诇讗 讗砖讻讞谉 诪讗谉 讚讗诪专 讘讛讚讬讗 讗讬谉 转讞讜诪讬谉 诇诪注诇讛 诪讬' 讚谞讬诪讗 讛诇讻讛 讻诪讜转讜, 讗诇讗 讻讜诇讛讜 诪讬讚拽 讚讬讬拽讬 讜讗讝诇讬 讗讬 讬砖 转讞讜诪讬谉 讗讬 讗讬谉 转讞讜诪讬谉. 讗讘诇 讜讚讗讬 诪砖诪注 讚讛讬讻讗 讚诇讗 拽谞讜 砖讘讬转讛 讘讬讘砖讛 讚诇讬讻讗 讞讝拽讛 讚讘讬转讬讛 讘讻讬 讛讗 讗诪专讬谞谉 住驻讬拽讗 诇拽讜诇讗, 讜注讚讬讬谉 讛转讬专谉 砖诇 诪驻专砖讬 讬诪讬诐 讘诪拽讜诪讜 注讜诪讚 讻讚讘专讬 专讘谞讜 (谞专讗讛 注讜诪讚) [谞专"讜] 讘砖诇讗 拽谞讜 砖讘讬转讛 讘讬讘砖讛 讜诇讗 讬专讚讜 诇讬讘砖讛 诪砖谞讻谞住讜 诇住驻讬谞讛, 讛讗 讬爪讗讜 诇讬讘砖讛 讻讛诇诇讜 砖诪拽讚砖讬谉 讘住驻讬谞讛 讜讗讞"讻 讬讜专讚讬谉 诇讗, 讚讻诇 砖诇讗 拽谞讛 砖讘讬转讛 诪注专讘 砖讘转 诪讞诪转 砖讛讬讛 诇诪注诇讛 诪注砖专讛 讻砖讬讙讬注 诇讬讘砖讛 讘转讜讱 注砖专讛 诇砖诐 讛讜讗 拽讜谞讛 砖讘讬转讛, 讜讛专讬 讝讛 诇讗讞专 诪讻谉 讗住讜专 诇讬讻谞住 诇驻讬 诪讛 砖讗诪专转讬 讚诪注转讛 讗讜拽诪讬讛 讘讞讝拽转 讘讬转讬讛, 讜讗诐 谞讻谞住 讗住讜专 诇讜 诇讬专讚 讻砖讬讙讬注 诇谞诪诇, 讻谉 谞专讗讛 诇讬.



诪住转讻诇 讛讬讬转讬 讜讛讬讬谞讜 讘转讜讱 讛转讞讜诐 注讚 砖诇讗 讞砖讻讛. 讛拽砖讜 讘讬专讜砖诇诪讬 (讛"讘) 讜诇诪讛 诇讜 注讚 砖诇讗 讞砖讬讻讛 讜讗驻讬诇讜 诪砖讞砖讬讻讛 讜诇讗 专"讙 讛讬讗. 驻讬专讜砖: 讚讗诪专 谞转谞讜讛讜 讘讚讬专 讜住讛专 诪讛诇讱 讗转 讻讜诇讛, 讜讛谞诪诇 诪讜拽祝 讛专讬诐 讜讛专讬 讛讜讗 讻讚讬专 讜住讛专. 讜驻专讬拽讜 转驻转专 砖讛讬讛 讘谞诪诇 讬转专 诪讘讬转 住讗转讬诐 讜诇讗 讛讬讜 诪讞讬爪讜转 讙讘讜讛讜转 注砖专讛. 驻讬专讜砖: 讗讜 诇讗 讛讬讜 诪讞讬爪讜转 讙讘讜讛讜转 注砖专讛. 讜讘讙诪专讬谉 讚诇讗 驻专讬讱 诇讛, 讗驻砖专 讚住讘讬专讗 诇讛讜 讚专"讙 诪砖讜诐 讚专' 讬讛讜砖注 讜专' 注拽讬讘讗 砖诇讗 讛讬讜 住讘讜专讬谉 讻谉, 讜诇讗 讛讬讜 讝讝讬谉 诪讗专讘注 讗诪讜转 讗诐 诇讗 谞讻谞住讜 诇转讜讱 讛转讞讜诐 拽讜讚诐 砖讞砖讬讻讛, 诇驻讜诐 讻谉 讛讜爪专讱 专"讙 诇讛住转讻诇 讜诇讜诪专 讚注讚 砖诇讗 讞砖讬讻讛 讛讬讜 讘转讜讱 讛转讞讜诐. 讜注讜讚 谞专讗讛 诇讬 砖诇讗 讛拽砖讜 讘讙诪专讗 讻谉, 诪驻谞讬 砖讛诐 讛讬讜 砖讜讗诇讬诐 诇讻讱 讜诇拽谞讜转 砖讘讬转讛 注诐 讗谞砖讬 讛注讬专 讜专"讙  谞诪讬 诇讻讱 谞转讻讜讬谉, 砖讗讬诇讜 诇讗 谞讻谞住讜 诇转讜讱 转讞讜诐 讛注讬专 注讚 砖诇讗 讞砖讬讻讛 讗驻讬诇讜 诇专"讙 诪讗讜转讜 讛诪拽讜诐 砖讛讙讬注讛 讛住驻讬谞讛 讘诇诪讟讛 诪注砖专讛 讛讬讛 诇讛诐 讗诇驻讬诐 讗诪讛 讜诇讗 讬讜转专, 讜讗驻讬诇讜 讻诇转讛 诇讛诐 讛诪讚讛 讘讞爪讬 讛注讬专 讗讬谉 诇讛诐 讗诇讗 讞爪讬 讛注讬专. 讗讘诇 注讻砖讬讜 砖讛住转讻诇 讜专讗讛 砖讛讬讜 讘转讜讱 转讞讜诐 讛注讬专 拽讜讚诐 砖讞砖讬讻讛 讛专讬 讛讜讗 拽讜谞讛 砖讘讬转讛 讘注讬专, 讚讚注转诐 注诇 讛注讬专 讛讬转讛 讜讻讚转谞谉 (诪讛, 讗) 诪讬 砖讬砖讘 讘讚专讱 讜注诪讚 讜讛专讬 讛讜讗 住诪讜讱 诇注讬专 讘讗诇驻讬诐 讗诪讛 讛讜讗讬诇 讜诇讗 讛讬转讛 讻讜讜谞转讜 拽讜讚诐 诇讻讱 诇讗 讬讻谞住 讚讘专讬 专' 诪讗讬专 专' 讬讛讜讚讛 讗讜诪专 讬讻谞住, 讗"专 讬讛讜讚讛 诪注砖讛 讛讬讛 讜谞讻谞住 专' 讟专驻讜谉 讘诇讗 诪转讻讜讬谉. 讜拽讬讬诪讗 诇谉 讻专' 讬讛讜讚讛, [讜讻诇 砖讻谉] 讻讗谉 讚专' 讬讛讜砖注 讜专' 注拽讬讘讗 住诪讜讻讬诐 讛讬讜 讘讻讱 注诇 专"讙 砖讛讬转讛 砖驻讜驻专转 讘讬讚讜, 讜讻砖砖讗诇讜讛讜 诪讛讜 诇讬专讚 诇讗 诇注谞讬谉 讛讜专讗讛 砖讗诇讜讛讜 砖讗祝 讛谉 讛讬讜 讞诇讜拽讬诐 注诇讬讜 讘讚讘专 讝讛, 讗诇讗 讗诐 谞住转讻诇 讘砖驻讜驻专转 讜专讗讛 砖讛讜讗 讘转讜讱 讛转讞讜诐 注讚 砖诇讗 讞砖讬讻讛 砖讗诇讜讛讜, 讜讗诪专 诇讛谉 讻谉 讜讘转讜讱 讛转讞讜诐 讛讬讬谞讜 讜讛专讬 讗谞讜 讻讗谞砖讬 讛注讬专, 讜讝讛 谞专讗讛 诇讬 注讬拽专.
讜诪"诪 诇诪讚谞讜 诪谉 讛讬专讜砖诇诪讬 讚讻诇 砖讗讬谞讜 诪讜拽祝 诇讚讬专讛 讻讙讜谉 拽专驻祝 讜讛讜讗 讬转专 诪讘讬转 住讗转讬诐, 讻讬讜谉 砖讗讬谉 诪讟诇讟诇讬谉 讘讜 讗诇讗 讘讗专讘注 讗诪讜转 讛专讬 讛讜讗 讻讘拽注讛, 讜讗祝 讛讜讗 讗讬谉 诪讛诇讱 讘讜 讗诇讗 讘讗专讘注 讗诪讜转 讘诇讘讚 讻讘拽注讛 讗诐 谞转谞讜讛讜 砖诐. 讜讻转讘 讛专讗讘"讚 讝"诇 砖讗驻讬诇讜 诇讗 讛讬讛 谞诪诇 讬转专 注诇 讘讬转 住讗转讬诐 讜讛讜讗 谞驻专抓 诇讬诐 讘讬转专 诪注砖专, 讛专讬 讝讛 谞驻专抓 讘诪诇讜讗讜 诇诪拽讜诐 讛讗住讜专 诇讜, 讜讻讬讜谉 砖讗讬谉 诪讟诇讟诇讬谉 讘讜 讗诇讗 讘讗专讘注 讗诪讜转 讗祝 讛讜讗 讗讬谉 诪讛诇讱 讘讜 讗诇讗 讘讗专讘注 讗诪讜转. 讜诪"诪 诇驻讬 诪讛 砖讻转讘谞讜 诇诪注诇讛 (讘讚"讛 讜讗谞讬 转诪讛) 讚讗讬谉 转讞讜诪讬谉 诇诪注诇讛 诪注砖专讛 诇讗 谞驻拽讗 诪讬谞讛 讗诇讗 诇诪讬 砖拽谞讛 砖讘讬转讛 讘讬讘砖讛, 讜讗讬 谞诪讬 讘住驻讬谞讛 砖注诪讚讛 讘专拽拽 讻诇 讘讬谉 讛砖诪砖讜转.





专讬讟讘"讗

讗诪专讬谞谉 诇讘状讚 讛讙讚讜诇 讗转讗. 驻讬壮 诇诇砖讻转 讛讙讝讬转 诪拽讜诐 讘状讚 讛讙讚讜诇 讻讬 砖诐 讬讙诇讛 讘转讞诇讛 诪驻谞讬 讛讟专讞. 驻讬壮 砖讬讟专讬讞谞讜 诇讛拽讘讬诇 驻谞讬讜 讜讬诪谞注讜 诪诇讛讻讬谉 爪专讻讬讛诐 讜讗状转 讜讚讬诇诪讗 讗转讗 讗诇讬讛讜 讘讞诪讬砖讬 讜讗转讗 诪砖讬讞 讘注状砖: 讛讗 诇讗 拽砖讬讗 讛讻讗 讚讗讬讛讜 诇讗拽讬讘诇 注诇讬讛 谞讝讬专讜转 讗诐 讻讘专 讘讗 诪砖讬讞 拽讜讚诐 谞讚专讜 讛讬诇讻讱 讗讬 拽讗讬 讘注状砖 讛讜讬 谞讝讬专 讗讘诇 讗讬 拽讗讬 讘砖讘转 诇讗 讛讜讬 谞讝讬专 讚讗讬讛讜 讘讬讜诐 砖讘谉 讚讜讚 讘讗 讘讜 诪谞讚专讜 讜讗讬诇讱 拽讗诪专 讜注讜讚 讚讻讬讜谉 讚讗讬讛讜 讘讬讜诐 砖讘谉 讚讜讚 专讗讜讬 诇讘讗 讘讜 拽讗诪专 讛专讬 讗讬谞讜 专讗讜讬 诇讘讗 讘砖讘转 诪诪砖 讗诇讗 拽讜讚诐 砖讘转 讗讜 诇讗讞专讬讜:



讘讞讚 讘砖讘讗 诇砖转专讬 转驻砖讜讟 诪讬谞讛 讚讗讬谉 转讞讜诪讬谉 讚讗讬 讬砖 转讞讜诪讬谉 讘讞讚 讘砖讘讗 诇砖转专讬. 驻讬壮 讚讛讗 讻讬讜谉 讚讬砖 转讞讜诪讬谉 诇讗 讗转讬 讗诇讬讛讜 讘砖讘转 讻讬 讛讬讻讬 讚诇讬转讬 诪砖讬讞讗 讘讞讚 讘砖讘讗 讗讘诇 讻砖讗转讛 讗讜诪专 讗讬谉 转讞讜诪讬谉 讗转讬 讗诇讬讛讜 讘砖讘转讗 讜讗转讬 诪砖讬讞讗 讘讞讚 讘砖讘讗 讜诇驻讬壮 讗住讜专 讜诪讛讚专讬壮 讛讗讬 转谞讗 住驻讜拽讬 诪住驻拽壮 诇讬讛 诇讞讜诪专讗 驻专砖状讬 讝状诇 诪住驻拽壮 诇讬讛 讗讬 讬砖 转讞讜诪讬谉 讗讜 讗讬谉 转讞讜诪讬谉 诇讞讜诪专讗 拽讗诪专 讚讗讬谉 转讞讜诪讬谉 讛讬诇讻讱 诪驻砖讬讟 诇讗 转驻砖讜讟 诪讬谞讛 讚转讬诇祝 诪讬谞讛 讛转讬专讗. 谞专讗讛 诪讚讘专讬 专砖状讬 讝状诇 讚讗驻讬壮 诇讙讘讬 注讬专讜讘 砖讘转 讗讝诇讬壮 讘讛讗 诇讞讜诪专讗: 讜注讜讚 讚诇诪状讚 讗讬谉 转讞讜诪讬谉 诪转讜拽诪讬 诪转谞讬壮 讚诇注讬诇 讘专拽拽 讜砖谞讜讬讗 讚讞讬拽讗 讛讬讗 讚诪住转诪讗 讗讬谉 讞诇讜拽 讘讬谉 专拽拽 诇诪讬诐 爪诇讜诇讬谉. 讜注讜讚 讚转谞讬讗 诇拽诪谉 讞讻诐 砖讘讬谉 转讞讜诪讬 砖讘转 爪专讬讱 诪讞讬爪讛 砖诇 讘专讝诇 诇讛驻住讬拽讜 讜诇讗 诪驻诇讙讬谞谉 讘讬谉 诪讬诐 注诪讜拽讬诐 注砖专讛 诇砖讗讬谞谉 注诪讜拽讬诐 注砖专讛 讚讗诇诪讗 讬砖 转讞讜诪讬谉 诇诪注诇讛 诪注砖专讛 讜专讗讬讜转 讻诇诐 讚讞讜讬讜转 讚讛讛讬讗 讚专拽拽 讛讗 驻专讬砖谞讗 砖驻讬专. 讜讛讛讬讗 讚讞讻诐 讗讬谞讛 讻诇讜诐 讚讛讗 驻专讬砖谞讗 诇注讬诇 讚诇讙讘讬 诪讬诐 注爪诪谉 诇讗 讞砖讬讘讬 讗诇讗 诇诪讟讛 诪注砖专讛: 讜转讚注 讚讗诐 讗讬转讗 讻讚讘专讬讜 讛讬讻讬 诇讗 诪讬讬转讬 诇讛 诇讛讛讬讗 讚砖诪注转讬谉 讜谞驻砖讜讟 诪讬谞讛 讚讬砖 转讞讜诪讬谉 讜诪讗讬 讚讗诪专讬壮 讛讻讗 住驻讜拽讬 诪住驻拽讗 诇谉 讜诇讞讜诪专讗 讚讬谞诪讗 诇讙讘讬 谞讝讬专 讗讬转诪专讗 讚讛状诇 住驻讬拽讗 讚讗讜专讬讬转讗 讗讘诇 讘转讞讜诪讬 砖讘转 住驻拽讗 讚专讘谞谉 讛讬讗 讜诇拽讜诇讗 讜讻谉 讛讙讬讛 注诇讬讜 专讘讬壮 讛讙讚讜诇 讝状诇 讜驻住拽 讛讜讗 讝状诇 讚诇拽讜诇讗 谞拽讟讬壮 诇讛 讚住驻讬拽壮 讚专讘谞谉 讛讜讗 讜讻谉 讻转讘 讛专状讝 讝状诇 讜注诇 讻谉 讛转讬专 专讘讬壮 讝状诇 诇讬讻谞住 讘住驻讬谞壮 砖诇 注讜讘讚讬 讻讜讻讘讬壮 讘砖讘转 讜讻谉 诇讬专讚 诪诪谞讛 讘讛讙讬注谉 诇讬讘砖讛 讘砖讘转 砖讛专讬 诇讗 拽谞讜 砖讘讬转讛 讘讬诐 诇诪注诇讛 诪注砖专讛 讜讻谉 驻住拽讜 讘转讜住壮: 讜诪讛 砖谞讛讙讜 讛注诐 讻砖专讜爪讬诐 诇讬讻谞住 讘住驻讬谞讛 讘砖讘转 砖讛讜诇讻讬诐 讜诪拽讚砖讬诐 砖诐 诪注状砖 讻讚讬 砖讬拽谞讜 砖诐 砖讘讬转讛 诇诪注诇壮 诪注砖专壮 诇讗 讛讬壮 爪专讬讱 讚讻讬讜谉 讚讗讬谉 转讞讜诪讬谉 诇诪注诇讛 诪注砖专讛 讛专讬 讘诇讗 讝讛 讬讻讜诇讬诐 诇讬讻谞住 砖诐 讘砖讘转 讗诇讗 砖讛诐 专讜爪讬诐 诇拽谞讜壮 砖讘讬转讛 诇诪注诇讛 诪注砖专壮 讻讚讬 砖讗诐 讬讙讬注讜 诇诪讞专 讘谞诪诇 砖讬讛讜 专砖讗讬谉 诇讬讻谞住 砖诐 讜讬讛讬讜 讻讘谞讬 讛注讬专 讜讗诇讜 讛讬转讛 砖讘讬转转诐 讘讘讬转诐 诇讗 讛讬讜 讝讝讬谉 诪诪拽讜诪谉 诪转讜讱 讛住驻讬谞讛 砖讛专讬 讞讝专讜 诇诪讟讛 诪注砖专讛 讜讛专讞讬拽讜 诪转讞讜诪谉 讜讻讛讛讬讗 讚讻转讬讘谞讗 诇注讬诇. 讻谉 讻转讘讜 讘转讜住驻讜转. 讜讗祝 诇驻讬 砖讟讛 讝讜 爪专讬讱 讛讬讛 讻讬 讗讜转谉 砖拽讚砖讜 讘住驻讬谞讛 砖诇讗 讬讞讝专讜 讗讞专讬 讻谉 诇讬讘砖讛 讘砖讘转 砖讗状讻 讻讬讜谉 砖诇讗 拽谞讜 砖讘讬转讛 讘住驻讬谞讛 诇诪注诇讛 诪注砖专讛 讛专讬 讛诐 拽讜谞讬诐 砖讘讬转讛 讘讬讘砖讛 讜诪讛 讛讜注讬诇 诇讛诐 诪讛 砖拽讚砖讜 讘住驻讬谞讛 讛讗 讜讚讗讬 诇讗 诪注诇讛 讜诇讗 诪讜专讬讚 讜诪讬讛讜 讗讻转讬 讗讬讻讗 诇诪讬讚拽 讗砖诪注转讬谉 讚讛讗 讗谞谉 拽讜诇讗 讘注讬壮 诇诪驻砖讟 诪讛讛讜讗 讚谞讝讬壮 讚讗讬谉 转讞讜诪讬谉 诇诪注诇讛 诪讬壮 诇诇诪讜讚 诪砖诐 拽讜诇讗 诇讙讘讬 注讬专讜讘讬 讜讛转诇诪讜讚 讚讞讗 讚转谞讗 住驻讜拽讬 诪住驻拽讗 诇讬讛 讜诇讞讜诪专讗 讗转讬讗 讚诇讙讘讬 转讞讜诪讬 住驻拽讗 诇拽讜诇讗 诇讙诪专讬 诪讛 讛讜注讬诇 讘注诇 讛砖状住 讻砖讚讞拽 讛讘专讬讬转讗 讛讝讗转 讜讛讜爪讬讗讛 诪谉 讛讜讚讗讬 讗诇 讛住驻拽 讚讛讗 诇讙讘讬 谞讝讬专 讘讬谉 讘讝讛 讜讘讬谉 讘讝讛 讜诇讞讜诪专讗 讛讬讗 诇讜诪专 讗讬谉 转讞讜诪讬谉. 讜诇讙讘讬 转讞讜诪讬 砖讘转 讘讬谉 讘讝讛 讜讘讬谉 讘讝讛 诇拽讜诇讗 讛讬讗 讝讜 讛拽砖讛 诪讜专谞讜 讛专砖讘状讗 砖讬讞讬讛. 讜讬状诇 讚诪砖讜诐 讚讗讬讻讗 专壮 注拽讬讘讗 讜讻诪讛 转谞讗讬 讚住讘讬壮 诇讛讜 转讞讜诪讬谉 讚讗讜专讬讬转讗 诇驻讬壮 讛注诪讬讚讛 讘住驻拽 讚诇诪状讚 转讞讜诪讬谉 讚讗讜专讬讬转讗 讗讝诇讬壮 讘讛 诇讞讜诪专讗 讜讞讬讬砖讬谞谉 砖诪讗 讬砖 转讞讜诪讬谉 诇诪注诇讛 诪注砖专讛 讻谞状诇. 讗讘诇 诪讜专讬谞讜 讘状专 谞专壮 驻讬壮 讚谞驻拽讗 诪讬谞讛 诇讛讬讻讗 讚砖讘转 讘讬讘砖讛 讜专爪讛 诇讛驻诇讬讙 诪讬讘砖讛 讘讬诐 讜诇爪讗转 讚专讱 讗谞讬讛 诇诪注诇讛 诪注砖专讛 讗讬 谞诪讬 讘拽驻讬爪讛 讚讗讬 讗诪专转 讚驻砖讬壮 诇谉 讚讗讬谉 转讞讜诪讬谉 砖专讬 讗讘诇 讛砖转讗 诪住驻拽讗 讗住讜专 诇爪讗转 诪转讞讜诐 讘讬转讜 讚讛讗 讞讝拽讛 讚转讞讜诐 讘讬转讜 讜讻诇 砖讬砖 砖诐 讞讝拽讛 诇讗 讗讝诇讬谞谉 讘转讞讜诪讬谉 讘住驻拽谉 诇讛拽诇 讜讻讚诪讜讻讞 诇注讬诇 讙讘讬 住驻拽 注讬专讜讘 讘砖专 讜讻讜壮 讛讗 讻诇 砖诇讗 拽谞讛 砖讘讬转讛 讘讬讘砖讛 诪讜转专 讛讜讗 讘住驻讬谞讛: 讚讘讻讬 讛讗 住驻拽 注讬专讜讘 诇拽讜诇讗 讛讬诇讻讱 诪讬 砖讘讗 讘住驻讬谞讛 讘砖讘转 讜诇讗 讬爪讗 诪砖诐 诇讬讬讘砖讛 诪讘讬谉 讛砖诪砖讜转 讜注讚 注讻砖讬讜 讛专讬 讛讜讗 诪讜转专 诇爪讗转 诇讬讘砖讛 讜讚讬谞讜 讻讘谞讬 讛注讬专 讗诐 讛谞诪诇 转讜讱 转讞讜诐 讛注讬专 讜讗诐 诇讗讜 讬砖 诇讜 讘讬讘砖讛 讗诇驻讬诐 讗诪讛 讜讻谉 讗诐 讘讗 诇讬讻谞住 讘住驻讬谞讛 诇诪讞专 讜讛诇讱 砖诐 诪讘讬谉 讛砖诪砖讜转 讜诇讗 讬爪讗 诪砖诐 专砖讗讬 诇讛驻诇讬讙 诇诪讞专 诇讻转讞诇讛. 讗讘诇 讗诐 拽谞讛 砖讘讬转讛 讘讬讘砖讛 讗讬谞讜 讬讻讜诇 诇讛驻诇讬讙 讘住驻讬谞讛 讘砖讘转 讚讻讬讜谉 砖讬砖 诇讜 讞讝拽讛 讚讘讬转讜 住驻拽 转讞讜诪讬谉 诇讞讜诪专讗. 讜讛诪拽讚砖讬诐 讘住驻讬谞讛 讻讘专 讗诪专谞讜 讚讬谞诐 砖讗诐 讞讝专讜 讜讬爪讗讜 诇讬讘砖讛 讛专讬 讛诐 拽讜谞讬谉 砖讘讬转讛 讘讬讘砖讛 讚讻诇 砖诇讗 拽谞讛 砖讘讬转讛 诪注状砖 诪讞诪转 砖拽谞讛 诇诪注诇讛 诪注砖专讛 讻砖讬讙讬注 诇诪讟讛 诪注砖专讛 诇砖诐 讛讬讗 拽讜谞讛 砖讘讬转讛. 讻诇 讝讛 驻住拽 专讘讬壮 砖讬讞讬讛 讗讘诇 诪讜专讬 讛诪讜讘讛拽 讝状诇 驻住拽 讻讚讘专讬 专讘讬壮 讝状诇 讚住驻拽 转讞讜诪讬谉 诇拽讜诇讗 诇讙诪专讬 讜讗驻讬壮 讛砖讜讘转 讘讬讘砖讛 诪讜转专 诇讛驻诇讬讙 讘住驻讬谞讛. 讜诇注谞讬谉 讛讗 讚转谞讬讗 讘驻状拽 讚砖讘转 砖讗讬谉 诪驻诇讬讙讬谉 讘住驻讬谞讛 驻讞讜转 诪讙壮 讬诪讬诐 拽讜讚诐 讛砖讘转 讗讬谉 诇诇诪讜讚 诪砖诐 讗讬住讜专 诇诪讛 砖谞讛讙讜 诇讛驻诇讬讙 讘住驻讬谞讛 讜讻讚讻转讬讘 讛转诐 讘住状讚 讜诇注谞讬谉 诇爪讗转 讞讜抓 诇转讞讜诐 砖讘转 注状讬 拽专讜谉 讗诐 讛讜讗 专讞讘 讗注状驻 砖讛讜讗 讙讘讜讛 注砖专讛 讗讜 讬讜转专 讚讗专注讗 住诪讻转讗 讛讬讗 讜讻讚讗诪专讬谞谉 诇注讬诇 讙讘讬 注诪讜讚. 讜讗注状讙 讚诪诪讬诇讗 讗讝讬诇 讗讜 砖讛注讜讘讚讬 讻讜讻讘讬诐 讜诪讝诇讜转 诪讜诇讬讻讜 讗讬谉 讘讻讱 讻诇讜诐 讚住驻讬谞讛 谞诪讬 诪谞驻砖讗 讗讝诇讗 讜讗驻状讛 拽讗 诪转住专 诇诪状讚 讬砖 转讞讜诪讬谉 诇诪注诇讛 诪注砖专讛 讗诇讗 讻诪讬 砖讛讜讗 讘转讜讱 讛讬诐 讗驻讬壮 诇诪状讚 讬砖 转讞讬诪讬谉 讻讚诪讜讻讞 诇注讬诇 讛讜诇讱 砖诐 讚讛状诇 讻诪讬 砖讛讜爪讬讗讜讛讜 注讜讘讚讬 讻讜讻讘讬诐 讜诪讝诇讜转 讗讜 专讜讞 专注讛 讗诇讗 讚讻砖注诪讚 诇讗 讬讝讜讝 诪诪拽讜诪讜 诇讬讘砖讛 讜诇专壮 注拽讬讘讗 诇讗 讬讛诇讱 讘住驻讬谞讛 讗诇讗 讘讚壮 讗诪讜转 讜讛专砖讘状诐 讛讬讛 诪转讬专 诇讬诇讱 讘拽专讜谉 讘砖讘转 讻讬讜谉 砖讛注讜讘讚讬 讻讜讻讘讬诐 讜诪讝诇讜转 讘注爪诪讜 诪讜诇讬讻讜 讞讜抓 诇转讞讜诐 讜讗讬讛讜 诇讗 诪讬讚讬 拽讗 注讘讬讚 讜讗讬谞讜 谞讻讜谉 讜注讜讚 讗住专 专状讬 讝状诇 诪讟注诐 砖讛讜讗 诪砖转诪砖 讘讘注诇讬 讞讬讬诐 讻讚讗诪专讬谞谉 讛转诐 讛讬讜砖讘 讘拽专讜谉 住讜驻讙 讗转 讛讗专讘注讬诐 讜讙诐 讛专砖讘状诐 讞讝专 讘讜 讜讗住讜专 诪讟注诐 砖诪讗 讬专讚 诪谉 讛拽专讜谉 讜讗讬谉 诇讜 讗诇讗 讚壮 讗诪讜转 讜讬砖讻讞 讜讬注讘专 讗转 讛转讞讜诐 讜诪讬讛讜 讘住驻讬谞讛 讗讬谉 诇讗住讜专 砖诪讗 讬诪爪讗 讬讘砖讛 讻讬讜谉 讚诇讗 砖讻讬讞讗. 注状讻 转讜专祝 讚讘专讬讜 讝状诇 讜诇讗 讛讜讚讜 诇讜 讻诇诇.



诪转谞讬壮 驻注诐 讗讞转 诇讗 谞讻谞住讜 诇谞诪诇 注讚 砖讞砖讻讛 讗诪专讜 诇讜 诇专状讙 诪讛 讗谞讜 诇讬专讚 讗诪专 诇讛诐 诪讜转专 砖讻讘专 讛讬讬转讬 诪住转讻诇 讜讛讬讬谞讜 讘转讜讱 讛转讞讜诐 注讚 砖诇讗 讞砖讻讛 讜诇驻讜诐 驻住拽壮 讚诇注讬诇 讚讜拽讗 讘诪讛诇讻转 讘专拽拽 讻讚讗诪专讬壮 讛讗 诇讗讜 讛讻讬 诇注讜诇诐 诪讜转专讬谉 诇讬专讚 讜讛拽砖讜 讘讬专讜壮 诇讗讜 专状讙 诪转谞讬壮 讛讬讗 讻诇讜诪专 讜讗讬讛讜 住状诇 砖讗诐 谞转谞讜讛讜 讘讚讬专 讜住讛专 诪讛诇讱 讗转 讻诇讛 讜住转诐 谞诪诇 诪讜拽祝 讛专讬诐 讜讚讬谞讜 讻讚讬专 讜住讛专 讜驻讬专拽讜 砖讛讬讛 谞诪诇 讬讜转专 诪讘状住 驻讬壮 讜讻讬讜谉 砖诇讗 讛讜拽祝 诇讚讬专讛 讗讬谞讜 谞讚讜谉 讻讚壮 讗诪讜转 讜讻讚讻转讬讘 诇注讬诇 讘专讬砖 驻讬专拽谉 讜诪讻讗谉 讗谞讜 诇诪讚讬谉 讚讬谉 讝讛 讜谞专讗讬谉 讚讘专讬诐 讻讬 讛讬专讜砖诇诪讬 讞讚讗 诪转专讬 转诇转 讟注诪讬 驻专讬拽 讜谞讬讞讗 诇讬讛 诇讗砖诪注讬壮 讛讗讬 讚讬谞讗 讚讬讜转专 诪讘状住 讚讛讗 讘诇讗讜 讛讻讬 谞诪讬 讗讬讻讗 诇转专讜爪讬 讻讬 专状讙 诇驻讬 砖讟转诐 讛砖讬讘诐 诇专 注拽讬讘讗 讜专壮 讬讛讜砖注 讚驻诇讬讙讬 注诇讬讛 讘讚讬专 讜住讛专 讻讬 讛诐 讙状讻 诇驻讬 砖讟转诐 砖讗诇讜 诪诪谞讜 讜诇讗 砖注砖讛 诇讛诐 讛讜专讗讛 讚讛讗 讬讚注讬 讚驻诇讬讙 注诇讬讬讛讜: 讗诇讗 诪驻谞讬 砖讛讬讛 讬讜讚注 讛讬讻谉 讛讙讬注讜 讘讘讬谉 讛砖诪砖讜转 砖讗诇讜 诪诪谞讜 诪讛讜 诇讬专讚 讻诇讜壮 讗诐 转讜讱 讛转讞讜诐. 讜注讜讚 讚讗驻讬壮 诇专状讙 讗诇讜 诇讗 讛讙讬注讜 转讜讱 讛转讞讜诐 讘讘讬谉 讛砖诪砖讜转 讻讬讜谉 砖讛住驻讬谞讛 诪讛诇讻转 讘专拽拽 讗讬 谞诪讬 砖讬砖 转讞讜诪讬谉 诇诪注诇讛 诪注砖专讛 讛专讬 拽谞讜 砖讘讬转讛 砖诐. 讜讬砖 诇讛诐 诇诪讚讜讚 诪砖诐 讗诇驻讬诐 讗诪讛 讜讗诐 讻诇转讛 诪讚转诐 注爪诪讜 讗讬谉 诇讛诐 诇讝讜讝 诪讗讜转讜 诪拽讜诐 砖讻诇转讛 讛诪讚讛 讻讚讗讬转讗 诇注讬诇 讜讗驻讬壮 诇专状讙 讻讚驻专砖状讬 讝状诇 讜讻砖讛讬讜 讘讬谉 讛砖诪砖讜转 讘转讜讱 讛转讞讜诐 讛专讬 讛诐 讻讘谞讬 讛注讬专 讜讻砖讛讙讬注讜 诇谞诪诇 讬讜专讚讬谉 讜谞讻谞住讬谉 讘讻诇 讛注讬专. 讜讻谉 驻讬专砖状讬 讝状诇 诪讛 讗谞讜 诇讬专讚 讜诇讛讻谞讬住 讘注讬专 讜讗驻讬壮 诇专壮 诪讗讬专 讚讗诪专 诇拽诪谉 诪讬 砖讬砖讘 讘讚专讱 讜注诪讚 讜讛专讬 讛讜讗 住诪讜讱 诇注讬专 讜诇讗 讛讬转讛 讻讜讜谞转讜 诇讻谉 诇讗 讬讻谞住 讛讻讗 诪讜讚讛 砖讬讻讜诇讬谉 诇讛讻谞住 讗诐 讛讬讜 讘转讞讜诐 讛注讬专 讘讬谉 讛砖诪砖讜转 讚讛讻讗 讻讜讜谞转诐 诇讻讱 讛讬转讛 诪转讞诇转诐 砖讗诐 讛讬讜 转讜讱 讛转讞讜诐 砖讬讛讜 讻讘谞讬 讛注讬专 讜注状讝 砖讗诇讜 诇专状讙 诪讛 讗谞讜 诇讬专讚. 讜诪砖讜诐 讚讗驻砖专 诇转专讜爪讬 讛讻讬谉 诇讗 讛拽砖讜 讘砖状住 讚讬诇谉 讻诪讜 砖讛拽砖讜 讘讬专讜砖诇诪讬: 讜注讜讚 讻转讘 讛专讗讘状讚 讝状诇 砖讗驻讬壮 诇讗 讛讬讛 谞诪诇 讬讜转专 诪讘状住 讗诐 讛讜讗 谞驻专抓 诇讬诐 讘讬讜转专 诪注砖专 讛专讬 讛讜讗 谞驻专抓 讘诪诇讜讗讜 诇诪拽讜诐 讛讗住讜专 诇讜 讜讻讬讜谉 砖讗讬谉 诪讟诇讟诇讬谉 讘讜 讗诇讗 讘讚壮 讗诪讜转 讗祝 讛讜讗 讗讬谞讜 诪讛诇讱 讘讜 讗诇讗 讘讚壮 讗诪讜转: 讜诇驻讬 讝讛 诪讛 砖诇讗 转讬专抓 讻谉 讘讬专讜砖诇诪讬 拽讜砖讟讗 讚诪讬诇转讗 谞拽讟 砖讛讬讛 谞诪诇讱 讬讜转专 诪讘状住 讗讬 谞诪讬 讞讚 诪转专讬 转诇转 讟注诪讬 谞拽讟 专讘讬谞讜 讝状诇:



谞讞诪讬讛 讘专讬讛 讚专讘 讛讜谞讗 讘专 讞谞讬诇讗讬. 诪砖讻转讬 砖诪注转讗 讜谞驻拽 讞讜抓 诇转讞讜诐 讗状诇 专讘 讞住讚讗 诇专讘 谞讞诪讬讛 谞讞诪讬讛 转诇诪讬讚讱 砖专讜讬 讘爪注专 讗状诇 注砖讛 诇讜 诪讞讬爪讛 砖诇 讘谞讬 讗讚诐 讜讬讻谞住. 驻讬壮 讚讻诇 砖讬爪讗 讞讜抓 诇转讞讜诐 讜讛讜讗 讘诪拽讜诐 讛诪讜拽祝 诪讞讬爪讜转 讛专讬 讻诇 讛讛拽祝 讞砖讬讘 讻讚壮 讗诪讜转 讜讬讻讜诇 诇讛诇讱 讘讻诇 讛讛拽祝 讗诇讬讘讗 讚专状讙 讚讗诪专 讘诪转谞讬壮 讛讜爪讬讗讜讛讜 诇转讜讱 讛注讬专 讗讜 砖谞转谞讜讛讜 讘讚讬专 讜住讛专 诪讛诇讱 讗转 讻诇讛: 讜讗讬谉 讞诇讜拽 讘讝讛 讘讬谉 砖讛讻谞讬住讜讛讜 诇诪拽讜诐 讛诪讜拽祝 诪讞讬爪讜壮 诪拽讜讚诐 诇讻谉 讗讜 砖讛拽讬驻讜讛讜 诪讞讬爪讜转 讗讞专 砖讬爪讗 讻讬讜谉 砖讻讘专 讛讬讛 讞讜抓 诇转讞讜诐 讜讻诪讜 砖讻转讘谞讜 砖诐: 讜诇讗 注讜讚 讗诇讗 砖讗诐 讛讛拽祝 讛讝讛 诪讙讬注 注讚 转讞讜诪讜 讛专讗砖讜谉 讗诪专讬壮 讻讬讜谉 讚注诇 注诇 讜讛专讬 讛讜讗 讻诪讜转 砖讛讬讛 讜讻讚讗诪专 转诇诪讜讚讗 诇注讬诇 讘诪讬 砖讛讜爪专讱 诇谞拽讘讬讜 讜讛讬讬谞讜 讚讗诪专 专讘 谞讞诪谉 讛讻讗 注砖讛 诇讜 诪讞讬爪讛 诪讻讗谉 讜诪讻讗谉 砖诇 讘谞讬 讗讚诐 讜讬讻谞住 诇转讞讜诪讜 讜讬讛讗 讻诪讜 砖讛讬讛 砖讗诐 讗讬谞讜 讞讜讝专 诇注讬专讜 讻诪讜转 砖讛讬讛 注讚讬讬谉 爪注专讜 拽讬讬诐 讜诪讛 诇讬 砖讬讘讗 注讚 转讞讜诪讜 讗诐 诇讗 讬讝讜讝 诪砖诐 讗诇讗 讜讚讗讬 讻讚讗诪专谉 讚讻讬讜谉 砖讛讜转专 讘诪讞讬爪讛 讛讛讬讗 讻专状讙 讜讛讜讘诇注讛 讗讜转讛 诪讞讬爪壮 讘转讞讜诪讜 讛专讗砖讜谉 讜讗驻讬壮 诇专讘谞谉 讚驻诇讬讙讬 注诇讬讛 讚专壮 讗诇讬注讝专 讜诇讬转 诇讛讜 讛讘诇注转 转讞讜诪讬谉 讘讛讗 诪讜讚讛 讻讚诪讜讻讞 砖诪注转讬谉 讜讟注诪讗 谞驻专砖 诇拽诪谉 讘住状讚:



讬转讬讘 专讘 谞讞诪谉 讘专 讬爪讞拽 讗讞讜专讬 讚专讘讗 讜讬转讬讘 专讘讗 拽诪讬讛 讚专讘 谞讞诪谉. 驻讬壮 讜专讘 谞讞诪谉 住转诪讗 讛讬讬谞讜 专讘 谞讞诪谉 讘专 讬注拽讘 讻讚诪讜讻讞 讘诪住讻转 讙讬讟讬谉 讜讻讚讻转讬讘谞讗 讛转诐. 讜讬转讬讘 专讘 谞讞诪谉 讘专 讬爪讞拽 讜拽讗诪专 诇讬讛 诇专讘讗 诪讗讬 拽讗 诪讘注讬讗 诇讬讛 诇专讘 讞住讚讗 讻诇讜诪专 诪讛 讛讬讛 住驻讬拽讜 讗诇讬诪讗 讘诪诇讜 讙讘专讗 注住拽讬壮 驻讬壮 讚讛讬讛 讞讜抓 诇转讞讜诐 讘谞讬 讗讚诐 诪专讜讘讬诐 砖注专讘讜 砖诐 讜讛讬讛 讘讛诐 讚讬 诇注砖讜转 诪讞讬爪讜转 注讚 转讜讱 转讞讜诪讜 砖诇 谞讞诪讬讛 讜拽讗 诪讘注讬讗 诇讬讛 讗诐 讛诇讻讛 讻专状讙 讚砖专讬 诇讛诇讱 讘讻诇 讛讛拽祝 讻讚讗讬转讗 讘诪转谞讬壮 讗讜 讗讬谉 讛诇讻讛 讻专状讙 讚讗诐 转诪爪讗 诇讜诪专 讛诇讻讛 讻专状讙 讛讬讛 讬讻讜诇 诇讬讻谞住 注讚 转讞讜诪讜 讜讻讬讜谉 讚注诇 注诇:





讛诪讗讬专讬

讛讜讝讻专 讘住讜讙讬讬讗 讝讜 砖砖驻讜驻专转 讛讬转讛 诇讜 诇专讘谉 讙诪诇讬讗诇 砖讛讬讛 爪讜驻讛 讘讛 讗诇驻讬诐 讗诪讛 讘讬讘砖讛 讜讻谞讙讚谉 讗诇驻讬诐 讗诪讛 讘讬诐 讜讝讛 诪诪讛 砖讻转讘讜讛讜 讞讻诪讬 讛讞砖讘讜谉 砖讗驻砖专 诇讚注转 砖讬注讜专 诪专讞拽 讗讬讝讛 诪拽讜诐 砖讬讛讬讛 讗讞专 砖讛讜讗 诪讜砖讙 讘注讬谉 讘讗讞讚 诪讻诇讬 讛谞讞砖转 讛注砖讜讬讬诐 讘讝讛 讜讘讬讚讬注转 拽爪转 讛砖讬注讜专讬诐 讬讜讚注讜 拽爪转诐 诪爪讚 讛转讬讞住 讜讛注专讬讱 砖讬注讜专 诇砖讬注讜专 讻诪讜 砖讛转讘讗专 讘住驻专讬讛诐 讘转讻讜谞讛 讜讘转砖讘讜专转. 讜注诇 讚专讻讬诐 讗诇讜 讙诐 讻谉 诪讛 砖讗诪专讜 讻讗谉 讛专讜爪讛 诇讬讚注 讻诪讛 注诪拽讜 砖诇 讙讬讗 诪讘讬讗 砖驻讜驻专转 讜诪讘讬讟 讘讛 讘讬讘砖讛 讜讬讚注 讻诪讛 注诪拽讜 砖诇 讙讬讗. 讜讻谉 讛专讜爪讛 诇讬讚注 讻诪讛 讙讘讛讜 砖诇 讚拽诇 讬诪讚讜讚 爪诇讜 讜爪诇 拽讜诪转讜 讜讬讚注 讻诪讛 讙讘讛讜 砖诇 讚拽诇. 讜讻谉 讛专讜爪讛 砖诇讗 转砖专讛 讞讬讛 讗爪诇 拽讘专讜 谞讜注抓 拽谞讛 讘讗专讘注 砖注讜转 讜讬专讗讛 诇讛讬讻谉 爪诇讜 谞讜讟讛 诪砖驻注 讜注讜诇讛 诪砖驻注 讜讬讜专讚. 讜讚讘专讬诐 讗诇讜 讗注驻状讬 砖诇注谞讬谉 驻住拽 讗讬谉 诇谞讜 讘讛诐 诪转讜讱 砖讛诐 讚讘专讬诐 住转讜诪讬诐 专讗讬转讬 诇讻转讜讘 诇砖讜谉 专讗砖讜谞诐 砖诇 讙讗讜谞讬诐 讘讛诐 讜讛讜讗 砖讻转讘 讚讘专 讝讛 专状诇 讛专讜爪讛 诇讬讚注 讻诪讛 注诪拽讜 砖诇 讙讬讗 讜讻讜壮. 注诇 砖驻讜驻专转 砖讛讬转讛 诇讜 诇专讘谉 讙诪诇讬讗诇 讛讬讗 讗诪讜专讛 讜注诇 讻讬讜爪讗 讘讛 砖讛讬讛 诪注诪讬讚讛 讘砖驻讜注 诇专讗讜转 讻诇 讗诪讜转 砖讛讜讗 专讜爪讛 讜诪注拽专讛 诇转讞讜诐 砖讘转 讛讬转讛 注砖讜讬讛 讜注讬拽专 讛讚讘专 砖讗诐 诪注诪讬讚 讗讚诐 讗转 讛砖驻讜驻专转 讻谞讙讚 注讬谞讬讜 讻砖讛讬讗 谞讻讜谞讛 爪讜驻讛 讜诪讘讬讟 讘讛 讻诇 诪讛 砖讬砖 讻讞 讘注讬谞讬讜 诇专讗讜转 讘诇讗 拽爪讘 讜诪讚讛 讜讗诐 诪砖驻注 讗讜转讛 讻诇驻讬 诪讟讛 讜砖诐 注讬谞讬讜 讘拽爪讛 讛注诇讬讜谉 诇爪驻讜转 讜诇讛讘讬讟 讘讛 讻诇驻讬 诪讟讛 讗诐 诪专讘讛 诇讛 砖驻讜注 爪讜驻讛 诪讚讛 拽讟谞讛 讻讙讜谉 注砖专 讗讜 注砖专讬诐 讜砖诇砖讬诐 讗诪讛 讜讻诇 砖诪诪注讟 讗转 讛砖驻讜注 讜诪拽专讘讛 诇砖讜讜讬 诪讜住驻转 诪讚讛 砖诪专讗讛 讛注讬谉 讬讜爪讗 诪诪谞讛 讻砖讛讜讗 诪砖驻注 讘讗诇讻住讜谉 讜讻讗诇讜 讞讜讟 诪转讜讞 诇驻讬 (砖讛讙讜讘讛) [讛讙讜讘讛] 砖讛爪讬讘讛 讜讻讗诇讜 专讗砖 转讜专 讬讜爪讗 诪砖驻讜注 砖诪砖驻注 讗讜转讛 讻讬 讛讗诇讻住讜谉 讘讝诪谉 砖砖谞讬 讛爪诇注讬诐 砖讜讬诐 讬讜住讬祝 砖谞讬 讞讜诪砖讬 住诇注 诇讞砖讘讜谉 讗诪转讗 讘专讘讜注讗 讜讗诐 讛爪讬讘 讗转 讛砖驻讜驻专转 诪砖驻注转 讘砖驻讜注 讗诇讻住讜谉 砖诇 诪专讜讘注 讗讬谉 爪讜驻讛 诪诪谞讜 讗诇讗 讻诪讚转 讗讜转讜 讛讗诇讻住讜谉 讗诪转讗 讜转专讬谉 讞讜诪砖讬 讜讗诐 讛住诇注 讛转讞转讜谉 讗专讜讱 讜讛注讜诪讚 拽爪专 讜诪爪讬讘 讗转 讛砖驻讜驻专转 讻砖讬注讜专 砖驻讜注 讛讗诇讻住讜谉 砖讘讬谉 砖谞讬 讛爪诇注讬诐 砖讛讗讞讚 讗专讜讱 讜讛讗讞讚 拽爪专 爪讜驻讛 诪诪谞讜 诪讚转 讗讜转讜 讗诇讻住讜谉 讜讘讝诪谉 砖砖讜诪专 讗转 讻讜讜谉 讛砖驻讜注 讛讝讛 讜注讜砖讛 讻诇讬 砖诪讻讜讬谉 讘讻讜谞讜 诪谉 讛讘专讝诇 讗讜 讛谞讞砖转 讗讜 讛注抓 讻诇 讝诪谉 砖诪讙讘讬讛讜 诪讜住驻转 诪讚转 诪讛 砖爪讜驻讛 讜讛专讬 讗谞讜 诪讘专专讬谉 讚专讱 讝讜 诇转讞讜诐 砖讘转 讘讝诪谉 砖专讜爪讛 诇讛讙讘讬讛 讗转 讛砖驻讜驻专转 讻诪讚转 拽讜诪转 讗讬砖 讗专讘注 讗诪讜转 讜诇爪驻讜转 诪诪谞讛 讗诇驻讬诐 讗诪讛 讻讬爪讚 讛讜讗 注讜砖讛 诇驻讬 砖讚壮 讗诪讜转 讗讞讚 诪讞诪砖 诪讗讜转 讘讗诇驻讬诐 注讜砖讛 讘讗专抓 讗讜 注诇 讛谞讬讬专 讻讬讚 讗讞讚 讙讘讛讜 讗爪讘注 讜注讜砖讛 诇讜 爪诇注 讻诪讜 讻谉 诪转讞转讬讜 砖专讞讘讜 转状拽 讗爪讘注讜转 讜诪讜爪讬讗 专讗砖 转讜专 诪拽爪讛 讛爪诇注 砖讛讜讗 转状拽 讗爪讘注讜转 讜砖讜诪专 讗讜转讜 讛砖驻讜注 砖诇 讗讜转讜 讛转讜专 讘讻诇讬 诪讜讞讝拽 讻讚讬 砖诇讗 讬砖转谞讛 讜讻讘专 谞讜讚注 诇讜 砖讻诇 讗爪讘注 讙讜讘讛 专讗砖 转讜专 砖诇讜 转状拽 讗爪讘注讜转 诇驻讬讻讱 讘讝诪谉 砖诪爪讬讘 注诐 讗讜转讜 专讗砖 讛转讜专 砖驻讜驻专转 注诇 讙讜讘讛 讗爪讘注 爪讜驻讛 诪诪谞讛 转状拽 讗爪讘注讜转 讜讘讝诪谉 砖诪讙讘讬讛讜 讗爪讘注 砖谞讬讛 讬砖 诇讜 诇讗讜转讜 讗爪讘注 注讜讚 转状拽 讗诪讜转 讗讞专讜转 谞诪爪讗 专讗砖 转讜专 砖注诇 讙讜讘讛 砖转讬 讗爪讘注讜转 讗专讻讜 讗诇祝 讗诪讛 讜砖诇 讙讜讘讛 砖诇砖 讗爪讘注讜转 [讗专讻讜] 讗转状拽 讗诪讛 讜砖诇 讙讜讘讛 讗专讘注讛 讗爪讘注讜转 讗专讻讜 讗诇驻讬诐 讗诪讛 讜讻砖诪讘讬讟 讘砖驻讜驻专转 爪讜驻讛 讻诪讚讛 讛讝讗转 讜讗诐 讬讙讘讬讛 讗转 讛爪诇注 讗诪讛 讜讬讜爪讬讗 专讗砖 转讜专 讘讗讜转讜 讛砖驻讜注 讛专讗砖讜谉 砖讻讘专 砖诪专讜 讛专讬 讬砖 诇讗诪转 讛讙讜讘讛 转状拽 讗诪讛 讗讜专讱 讘讗诇讻住讜谉 讜讗诐 讬讙讘讬讛 讗专讘注 讗诪讜转 讜诪砖诐 讬诪转讞 讗转 讛讞讜讟 讬砖 诇讛诐 讗诇驻讬诐 讗诪讛 诇驻讬讻讱 讘讝诪谉 砖砖讜诪专 讗讜转讜 讛砖驻讜注 砖讛讝讻专谞讜 诇诪注诇讛 讜诪砖讬诐 讗转 讛砖驻讜驻专转 诇诪注诇讛 诪讗专讘注 讗诪讜转 谞讻讜谞讜转 讜诪讘讬讟 讘讛 爪讜驻讛 讗诇驻讬诐 讗诪讛 诪谉 讛讗专抓 砖驻谞讬讛 砖讜讬诐 讘诇讗 注拽讜诐 诇讗 (讞爪专) [讞住专] 讜诇讗 讬转专 砖讗诇讜 诪转讞 诪砖诐 讞讜讟 专讗砖 转讜专 讘砖驻讜注 讛讛讜讗 讜诇讗 讛讙讬注 讘讗专抓 讗诇讗 讘住讜祝 讗诇驻讬诐 讗诪讛 诇讗 讞住专 讜诇讗 讬转专. 讜讬砖 讘讝讜 讚专讱 讗讞专转 注讜砖讛 讟讘诇讗 注讙讜诇讛 讻诪谉 讗住讟专讜诇讗状讘 讛讞诇讜拽 诇砖状住 诪注诇讜转 讻讙诇讙诇 讜讞讜诇拽 讗讜转讛 讟讘诇讗 讗诇驻讬诐 诪注诇讜转 讻谞讙讚 讗诇驻讬诐 讗诪讛 砖专讜爪讛 诇爪驻讜转谉 谞诪爪讗 讻诇 专讘讬注 诪诪谞讜 转状拽 讗诪讛 讜诪爪讬讘 讘讜 讗转 讛砖驻讜驻专转 讘诪住诪专 讻讚专讱 砖诪爪讬讘讬谉 讗转 讛诪讟讜诇讟诇转 讛谞拽专讗转 讘注专讘讬 注爪讗专状讛 讜讘讝诪谉 砖诪砖驻注讛 诪注诇讛 讗讞转 爪讜驻讛 讗诇驻讬诐 讗诪讛 讘爪诪爪讜诐 讜讘讚专讻讬诐 讗诇讜 讜讻讬讜爪讗 讘讛谉 讛讬转讛 砖驻讜驻专转 砖诇 专讘谉 讙诪诇讬讗诇. 讜讻谉 讬讻讜诇 诇爪驻讜转 讬转专 诪讗诇驻讬诐 讗讜 讞住专 诪讻谉 诇驻讬 讛讙讜讘讛 讜讛砖驻讜注:





讜诇注谞讬谉 注诪拽讜 砖诇 讙讬讗 讗讬谞讜 讻讚专讱 讝讛 砖砖谞讜 讘讛 专状诇 诪讘讬讗 砖驻讜驻专转 讜诪讘讬讟 讘讛 讘讬讘砖讛 讜讬讜讚注 注诪拽讜 砖诇 讙讬讗 讗诇讗 讘讝诪谉 砖讛讙讬讗 诪砖转驻注 讜讬讜专讚 砖驻讜注 谞讻讜谉 讜讘讝诪谉 砖讗讚诐 注讜诪讚 注诇 砖驻转讜 讜诪住讘 驻谞讬讜 讜诪讟讛 讗讜转诐 讜诪爪讚讚谉 讜诪注诪讬讚谉 讻谞讙讚 砖驻讜注讜 讻讗诇讜 讛讜讗 谞讻讜谉 注诇 讙讘讛 讜诪讘讬讟 讘砖驻讜驻专转 讻诪讜 诪讚转 讗专讻讜 诇诪讟讛 注讚 拽专拽注讬转讜 诪讞砖讘 讘砖驻讜驻专转 讻谉 讗讘诇 讬讚讬注转 专讞讘讜 讚专讱 拽专讜讘讛 讛讬讗 砖诪砖驻注 讗转 讛砖驻讜驻专转 诪砖驻讛 讝讜 砖诇 讙讬讗 注讚 讛砖驻讛 讛讗讞专转 讜诪讞讝讬专 讗转 驻谞讬讜 诇讬讘砖讛 讻砖讗讜转讜 讛砖驻讜注 砖诇 砖驻讜驻专转 砖诪讜专 讻诪讜 砖讛讬讛 讜专讜讗讛 讗转 讛诪拽讜诐 砖爪讜驻讛 讗讜转讜 讜诪讛诇讱 讗讚诐 讗讞讚 讜诪砖讬诐 讘讜 住讬诪谉 讜讞讜讝专 讜诪讜讚讚 讗讜转讜 诪拽讜诐 砖讘讬讘砖讛 讻诪讛 讛讜讗 讜讛讜讗 砖讬注讜专 专讞讘讜 砖诇 讙讬讗 讗讜 砖诇 谞讛专 诇讗 讞住专 讜诇讗 讬转专 讜讬讚注 讻讬 讗诇驻讬诐 讗诪讛 讻砖诪讘讬讟 讗讜转谉 讘专讗砖 转讜专 讗讬谞谉 诪谉 讛讻谉 讗诇驻讬诐 讗诪讛 砖诇诪讜转 讗诇讗 讞住专讜转 驻讞讜转 诪砖诇讬砖 讗诪讛 讜爪专讬讱 诇讛讜住讬祝 注诇讬讛谉 讻砖诇讬砖 讗诪讛 讻讚讬 诇讛砖诇讬诪谉:





讜诇注谞讬谉 讙讘讛讜 砖诇 讚拽诇 讜爪诇 拽讜诪转 讛诪讜讚讚 讜讛讬讗讱 注讜砖讛 诪讜讚讚 讘注转 讗讞转 爪诇 讛讚拽诇 讜爪诇 拽讜诪转 注爪诪讜 讗讞专 讻谉 诪讜讚讚 拽讜诪转 注爪诪讜 讜专讜讗讛 讻诪讛 讛讜讗 讛爪诇 诪拽讜诪转讜 讜讞讜砖讘 讘注专讻讜 讜拽讜诪转 讛讚拽诇 诇驻讬 爪诇讜 讜讗驻讬壮 讛注诪讬讚 注抓 砖诪讚转讜 讬讚讜注讛 讗爪诇讜 讜诪讜讚讚 讗转 爪诇讜 讜讬讚注 讻诪讛 讝讛 诪讝讛 讻砖讬诪讚讜讚 讘讗讜转讜 讛注转 讗转 爪诇 讛讚拽诇 讬讚注 讻诪讛 讝讛 诪讝讛 讜讬转讘专专 诇讜 讻诪讛 讙讘讛讜 讘诇讗 转讜住驻转 讜讙专注讜谉 讜讘诇讘讚 砖讬讛讗 讛爪诇 谞讜驻诇 注诇 诪拽讜诐 诪砖谞讛:





讜诇注谞讬谉 讛专讜爪讛 砖诇讗 转砖专讛 讞讬讛 讘爪诇 拽讘专讜 谞讜注抓 拽谞讛 讘讗专讘注 砖注讜转 讘讬讜诐 讜专讜讗讛 诇讛讬讻谉 爪诇讜 谞讜讟讛 讜诪砖驻注 讜注讜诇壮 诪砖驻注 讜讬讜专讚 诇驻讬 (砖注专) [砖注讚] 讗专讘注讛 砖注讜转 讗讬谉 讞讬讛 诪讘拽砖转 爪诇 讗祝 讘讬诪讜转 讛讞诪讛. 讜讻砖讛讜讗 谞讜注抓 拽谞讛 讘讗专讘注 砖注讜转 讘讬讜诐 砖讙讘讛讜 砖讬注讜专 诪讛 砖讛讜讗 讞驻抓 诇讛讬讜转 讙讘讛讜 砖诇 拽讘专 讜专讜讗讛 注讚 讛讬讻谉 爪诇讜 砖诇 拽谞讛 诪讙讬注 诪砖驻注 诪讗讜转讜 诪拽讜诐 讛讙讜讘讛 讜注讚 诪拽讜诐 砖讛讙讬注 讛爪诇 讗诇讬讜 诪爪讚 讝讛 讜讻谉 诪爪讚 讗讞专 讜讻砖讛讜讗 注讜砖讛 讻谉 讗讬谉 诇拽讘专讜 爪诇 诪注转 讞讜诐 讛砖诪砖 砖讛讜讗 讗专讘注 砖注讜转. 讝讛讜 谞讜住讞 讚讘专讬 专讗砖讜谞诐 砖诇 讙讗讜谞讬诐 讜注讚讬讬谉 爪专讬讻讬诐 讗谞讜 诇诪讜讚注讬 讜讙讚讜诇讬 讛专讘谞讬诐 讻转讘讜 讘讛诐 讘驻讬专讜砖讬讛诐 讚讘专讬诐 驻砖讜讟讬诐 讬讜转专:





诪讬 砖讛讜爪讬讗讜讛讜 讞讜抓 诇转讞讜诐 讗讜 讬爪讗 诇讜 讘砖讜讙讙 讗讜 诪爪讚 专讜讞 专注讛 诪讜转专 诇注砖讜转 诇讜 诪讞讬爪讛 砖诇 讘谞讬 讗讚诐 注讻讜状诐 讗讜 讬砖专讗诇讬诐 砖注专讘讜 砖讬拽讬驻讜讛讜 诇讻诇 专讜讞讜转讬讜 讗讜 诪砖诇砖 砖讛专讘讬注讬转 讻诪讜 驻转讞 诇爪讚 讛转讞讜诐 砖讻诇 砖诇砖 诪讞讬爪讜转 讘讬转 讛讜讗 讘讻诇 诪拽讜诐 讞讜抓 诪诪讘讜讬 砖讞诇讜拽 诇讞爪专讜转 讗讜 讞爪专讜转 砖讞诇讜拽讜转 诇讚讬讜专讬谉 讜讗讜转讜 讙讘讜诇 讛诪讜拽祝 讛讜讗 讗爪诇讜 讻讗诇讜 谞转谉 讘讚讬专 讗讜 讘住讛专 诇讬诇讱 讜诇讟诇讟诇 讘讻诇讜 讜讗诐 爪讚 讗讞讚 砖讘讛讬拽祝 谞讻谞住 诇转讜讱 讛转讞讜诐 谞诪爪讗 讻砖讛诇讱 注讚 拽爪讛 讛讛讬拽祝 诪爪讚 讝讛 砖讛讜讗 讘转讜讱 讛转讞讜诐 讜讬讻讜诇 诇讬讻谞住 讗驻讬壮 诇讗 诪诇讜 讙讘专讬 专状诇 砖讗讬谉 砖诐 讗谞砖讬诐 讻诇 讻讱 砖讬讛讗 讛讬拽祝 讛诪讞讬爪讛 谞讻谞住 诪爪讚 讗讞讚 诇转讜讱 讛转讞讜诐 讗诐 谞讻谞住转 转讜讱 讗专讘注 讗诪讜转 诇谞拽讜讚转 讛转讞讜诐 诪讜转专 讙诐 讻谉 砖讗专讘注 讗诪讜转 讬砖 诇讜 诇讗讚诐 讞讜抓 诪谉 讛讗诇驻讬诐 讜讗讜转谉 讗专讘注 讗诪讜转 讬砖 诪讬 砖讗讜诪专 砖专讜讗讬谉 讗讜转谉 讻讗诇讜 讛讜讗 讘讗诪爪注谉 讜诇讚注转 讝讛 爪专讬讱 砖讬讛讗 转讜讱 砖转讬 讗诪讜转 诇谞拽讜讚转 讛转讞讜诐 讜诪讻诇 诪拽讜诐 讗谞讜 驻讜住拽讬壮 砖讗专讘注 讗诪讜转 讬砖 诇讜 诇讻诇 专讜讞 砖讬专爪讛 讜诇讚注转 讝讛 讻诇 砖讛讜讗 转讜讱 讗专讘注 诇谞拽讜讚转 讛转讞讜诐 谞讻谞住 讜讘诇讘讚 砖诇讗 讘专专 诇讜 讗专讘注 讗诪讜转 诇爪讚 讗讞专 讜讗注驻状讬 砖诇讗 讗诪专讜 诪讞讬爪讛 讛谞注砖讬转 讘砖讘转 讘诪讝讬讚 砖转讛讗 诪讞讬爪讛 讗诇讗 诇讝专讜拽 讜诇讞讬讜讘 讗讘诇 诇讗 诇讛诇讱 讜诇讟诇讟诇 讜诇拽讜诇讗 讚讜拽讗 讘诪讞讬爪讛 讙诪讜专讛 讗讜 砖诇 讻诇讬诐 讗讜 讗驻讬壮 砖诇 讘讛诪讛 讜讗驻讬壮 注砖讛 讗讜转谉 注专讗讬 讗讘诇 砖诇 讘谞讬 讗讚诐 讗驻讬壮 诪讞讬爪转 注专讗讬 讗讬谞讛 讗诇讗 注专讗讬 砖讘注专讗讬 讜讗驻讬壮 讘诪讝讬讚 讛转讬专讜讛 讜讗驻讬壮 诇讻转讞诇讛 讜讘诇讘讚 诇爪讜专讱 讜讗驻讬壮 爪讜专讱 专砖讜转 讜诇讗 住讜祝 讚讘专 诇讛诇讜讱 诇讘讚 讗诇讗 讗祝 诇注谞讬谉 讛讘讗讛 讘专砖讜转 讛专讘讬诐 讻谉 讜讻诪讜 砖讗诪专讜 讛谞讛讜 讝讬拽讬 讚讛讜讬 砖讚讬 讘专住转拽讗 讚诪讞讜讝讗 专状诇 讘专砖讜转 讛专讘讬诐 讜讘讛讚讬 讚讗转讗 专讘讛 诪驻专拽讗 讗注讬讬诇讬谞讬讛讜 砖谞讟诇谉 讗讞讚 讜谞讻谞住 讘讬谉 讙讚讜讚讬 讛讘讗讬诐 诪谉 讛讚专砖讛 砖讛讬讜 诪拽讬驻讬诐 讗讜转讜 诪砖诇砖 专讜讞讜转讬讜 讗诪专讜 诇讜讬 讗注讬诇讗 诇讬讛 转讬讘谞讛 讝注讬专讬 讗住驻住转讗. 讜诪讻诇 诪拽讜诐 爪专讬讱 砖转讛讗 讛诪讞讬爪讛 谞注砖讬转 砖诇讗 诇讚注转 讛诪拽讬驻讬诐 砖讗诐 谞注砖讬转 诇讚注转诐 讗讜讜砖讗 诪讬诇转讗 讛讬讗 讜讗住讜专 讗讘诇 讚注转 讗讜转讜 砖谞注砖讛 讘砖讘讬诇讜 诇讗 诪注诇讛 讜诇讗 诪讜专讬讚 砖讛专讬 转讘谞讗 讚诇讜讬 讜讗住驻住转讗 讚讝注讬专讬 谞专讗讛 诇讻讗讜专讛 砖诇讚注转诐 讛讬讛 讜讻谉 讝讬拽讬 讚专讘讗 讗诇讗 砖讙讚讜诇讬 讛诪讞讘专讬诐 讻转讘讜 砖诇讗 讬注诪讬讚 讗讜转诐 讗讜转讜 砖讛讜讗 专讜爪讛 诇讛砖转诪砖 讘诪讞讬爪讛 讝讜 讜诪讻诇 诪拽讜诐 诇讚注转 讗住讜专 讜讗讬谞讛 诪讞讬爪讛 讜讛讜讗 砖讗诪专讜 讘讝讬拽讬 讚专讘讗 诇砖讘转讗 讗讞专讬转讬 (讻诪讜) [讘注讬] 注讬讬诇讬谞讛讜 讜讗住专 诇讛讜 诪砖讜诐 讚讛讜讛 诇讬讛 讻诇讚注转. 讜讛讜讗 讛注谞讬谉 诇讚注转讬 砖爪专讬讱 砖转讛讗 讛诪讞讬爪讛 诪拽驻转 讘讻诇 讛砖讬注讜专 砖讗诐 讬拽讬驻讜 讜讬诇讱 讗讜转讜 讛讬拽祝 讜注讚讬讬谉 讛诐 讘讞讜抓 诇转讞讜诐 讜讬讞讝专讜 讜讬拽讬驻讜 讜讻谉 转诪讬讚 讬专讙讬砖讜 讘讚讘专 讜讛专讬 讝讛 讻诇讚注转:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜讗住讜专 诇砖转讜转 讻讜' 诪讛 砖诪拽砖讬诐 讗诪讗讬 讗住讜专 讜讛诇讗 诪砖讬讞 讘谉 讬讜住祝 讻讜' 注讻"诇 讚讘专讬讛诐 爪"注 讗诐 讻讜讜谞转诐 讚讙讘讬 诪砖讬讞 讘谉 讬讜住祝 诇讬转 诇谉 诇诪讬诪专 讚讗转讗 诇讘"讚 讛讙讚讜诇 诇驻讬 砖讬转驻专住诐 讘讜讗讜 拽讜讚诐 砖讬讘讗 诪砖讬讞 讘谉 讚讜讚 讗"讻 诇驻讬 讛诪住拽谞讗 转讬拽砖讬 诇讬讛 讘讻诇 讬讜诐 砖谞讚专 讘讜 谞诪讬 诇砖转专讬 讚讗讬谞讜 专讗讜讬 诇讘讗 讘讜 讘讬讜诐 讻讬讜谉 砖诇讗 讘讗 诪砖讬讞 讘谉 讬讜住祝 讻讘专 讜讗诐 谞讬诪讗 讘讘谉 讬讜住祝 谞诪讬 讗讬诪讗 讚讗转讗 诇讘"讚 讛讙讚讜诇 讜讗"讻 诪讛 砖诪拽砖讬诐 诪诪砖讬讞 讘谉 讬讜住祝 讗讬谞讜 讗诇讗 诇讚讘专讬 讛诪拽砖讛 讚诇讗 讗住讬拽 讗讚注转讬讛 讚讗转讗 诇讘"讚 讛讙讚讜诇 转拽砖讬 诇讬讛 谞诪讬 诪诪砖讬讞 讘谉 讬讜住祝 讗讻转讬 讗讬谉 讝讛 诪住驻讬拽 讚讻讬讜谉 讚注"讻 讛讻讗 诇驻讬 讛诪住拽谞讗 驻专讬讱 诪讬讜诐 砖谞讚专 转拽砖讬 诇讬讛 谞诪讬 诪诪砖讬讞 讘谉 讬讜住祝 讜谞专讗讛 砖讬注讜专 讚讘专讬讛诐 讻谉 讛讜讗 讗讘诇 拽砖讛 讛讗讬 讚驻专讬讱 讻讜' 讜讬"诇 讚诇驻讬 讛诪住拽谞讗 讻讜' 讜讛砖转讗 诇讗 谞讬讞讗 讛讱 拽讜砖讬讗 讚诪砖讬讞 讘谉 讬讜住祝 讟驻讬 诇驻专"转 讜讚讜"拽:


讘讚"讛 讚诇讗 讗转讬 讗诇讬讛讜 讻讜' 讜讗"转 讜讚诇诪讗 讗转讬 讘注"砖 讜讬讘砖专 讻讜' 注讻"诇 讙讘讬 砖讘转 讙讜驻讬讛 诇"拽 讛讻讬 讚诇讗 诇砖转专讬 讚砖诪讗 讗转讬 讘注"砖 讜讬讘砖专 讘砖讘转 讜讘讜 讘讬讜诐 讬讘讗 诪砖讬讞 讚讛讗 驻砖讬讟讗 诇讛讜 诪诪砖诪注讜转 讛诪拽专讗 讚诇讗 讬讘讗 诪砖讬讞 讘讬讜诐 砖讬讘砖专 讗诇讬讛讜 讗诇讗 砖讬讘砖专 讬讜诐 砖诇驻谞讬讜 讜拽"诇:


讘讚"讛 讛讗讬 转谞讗 讻讜' 讜讛讛讜讗 砖诪砖讬讘 讻讘专 讻讜' 讜诇讗 讘注讬"讟 谞"诇 讚讛"驻 讻讬 讻讜' 注讻"诇 讚讛转诐 讻讬讜谉 讚注讬"讟 讘砖讘转 讛讜讗 讜讜讚讗讬 讚诇讬讻讗 讟专讞讗 讻诇 讛讬讜诐 讻诪讜 讘注"砖 讜讘注讬"讟 讗讞专讬谞讬 讗诇讗 谞"诇 讚讛讻讬 驻讬' 讻讜' 讛"谞 讘砖讘转 拽讜讚诐 讗讻讬诇讛 讻讜' 讚讛讬讬谞讜 注讚 讚' 砖注讜转 讘讬讜诐 砖讗讝 爪专讬讱 诇讘注专 讛转诇讜讬讜转 讜拽"诇:


讘讚"讛 讜讬转讬讘 专讘讗 讻讜' 驻专讬讱 专讘 谞讞诪谉 讘"讬 诇专讘讗 诪谞驻诇 讚讜驻谞讛 讚诇讗 砖诪讛 诪讞讬爪讛 注讻"诇 诇讻讗讜专讛 讛住讜讙讬讗 讗讬谞讛 诪讜讻讞转 讻谉 讚诇讗讜 诪砖讜诐 讚诇讗 砖诪讛 诪讞讬爪讛 谞讙注讬 讘讛 讗诇讗 诪砖讜诐 讗讬住讜专讗 讛讜讗 讚讻谉 讛讜讗 诇讻诇 讛转讬专讜爪讬诐 讚诪砖谞讬谞谉 讛讘专讬讬转讜转 讗讛讚讚讬 讚讛讱 讚谞驻诇 讚讜驻谞讛 诇讗 讬注诪讬讚 讘讛 讗讚诐 讻讜' 诪砖讜诐 讗讬住讜专 诇注砖讜转 诪讞讬爪讛 讛讜讗 讜诪讬 讚讞拽诐 诇讘注诇讬 讛转讜住驻讜转 诇驻专砖 讚专讘 谞讞诪谉 讘"讬 驻专讬讱 诪砖讜诐 讚诇讗讜 砖诪讛 诪讞讬爪讛 讛讜讗 讜讬砖 诇讬讬砖讘 讚讜讚讗讬 诇诪讗讬 讚拽砖讬讬谉 讘专讬讬转讜转 讗讛讚讚讬 诇讬讻讗 诇砖谞讜讬讬 讗诇讗 诪砖讜诐 讗讬住讜专 讛讜讗 讗讘诇 专讘 谞讞诪谉 讘"讬 讚诇讗 讬讚注 专拽 讘专讬讬转讗 讚诇讗 讬注诪讬讚 讗讚诐 讻讜' 讜诇讗 讬讚注 诇讗讜拽诪讗 讚讗讬讬专讬 诇讚注转 讻讚诪讜拽讬 诇讛 讘诪住拽谞讗 注诇 讻专讞讱 诇讗讜 诪砖讜诐 讗讬住讜专讗 谞讙注讬 讘讛 讗诇讗 诪砖讜诐 讚诇讗讜 砖诪讛 诪讞讬爪讛 讛讜讗 拽讗诪专 谞驻诇 讚讜驻谞讛 诇讗 讬注诪讬讚 讘讛 讗讚诐 讻讜' 诪砖讜诐 讚诇讗 诪讛谞讬 诇讬讛 讚诇讗讜 砖诪讛 诪讞讬爪讛 讜讚拽转谞讬 讘住讬驻讗 诇驻讬 砖讗讬谉 [讗] 注讜砖讬谉 讗讛诇 注专讗讬 诇讗 拽讗讬 讗诇讗 讗讻诇讬诐 讜讗讬讝拽讜祝 讛诪讟讛 讜诇讗 讗讗讚诐 讜讘讛诪讛 讻谉 谞专讗讛 诇讬 诇讬讬砖讘 讚讘专讬 讛转讜住' 讜讚讜"拽:





诪讛专"诐

讘转讜住' 讚"讛 讜讗住讜专 诇砖转讜转 讜讻讜' 拽砖讛 讜讻讜' 注讚 诪"诪 讛讬讛 专讗讜讬 诇讘讗. 驻讬' 讘砖注转 讛谞讚专 讛讬讛 专讗讜讬 诇讘讗 诪讗转诪讜诇 讗诇讬讛讜 讜讛讬讜诐 诪砖讬讞 讜讛讜讗 谞讚专 砖讘讻诇 讬讜诐 砖专讗讜讬 诇讘讗 讬讛讗 讗住讜专 讜讗"讻 诪讗讬 驻专讬讱 转砖转专讬 讜讛讗 讚诇讗 讛拽砖讜 讛转讜住' 注诇 讛转专爪谉 诪讗讬 转讬专抓 砖讗谞讬 讛转诐 讚讗诪专 拽专讗 讜讻讜' 讜讛讗 诇讗 讗转讬 讻讜' 讜讛讗 讛讬讛 专讗讜讬 讚讗讬讻讗 诇诪讬诪专 讚讛转专爪谉 住诪讬讱 讗诪讗讬 讚诪砖谞讬 诇拽诪谉 讻讘专 诪讜讘讟讞 诇讛谉 诇讬砖专讗诇 讻讜' 诇讻讱 诇讗 讛讬讛 专讗讜讬 诇讘讗 讜诇讻讱 诇讗 讛拽砖讜 讛转讜住' 讗诇讗 注诇 讛诪拽砖谉:


讘讗"讚 讚讬"诇 讚诇驻讬 讛诪住拽谞讗 驻专讬讱 讜讻讜'. 驻讬' 讚诇驻讬 讛诪住拽谞讗 驻讬专讜砖讗 讚讘专讬讬转讗 讘砖讘转讜转 讜讬"讟 专"诇 讗诐 谞讚专 讘砖讘转讜转 讜讬"讟 诪讜转专 讘讗讜转讜 讬讜诐 讜讗诐 谞讚专 讘讞讜诇 讗住讜专 诇砖转讜转 讗驻讬' 讘讗讜转讜 讬讜诐 讜讛砖转讗 驻专讬讱 砖驻讬专 讘讞讜诇 谞诪讬 驻讬专讜砖 讗诐 讛讬讛 讬讜诐 讛谞专专 讞讜诇 谞诪讬 转砖转专讬 讘讗讜转讜 讬讜诐 讚讛讗 讘砖注转 讛谞讚专 诇讗 讛讬讛 专讗讜讬 讗讜转讜 讬讜诐 砖讬讘讗 讘讜 讛讜讗讬诇 讜诇讗 讗转讗 讗诇讬讛讜 诪讗转诪讜诇:


讚"讛 讛讗讬 转谞讗 (谞诪讬) 住驻讜拽讬 诪住驻拽讗 诇讬讛 讜讻讜' 注讚 讛"讙 讘砖讘转 拽讜讚诐 讗讻讬诇讛 讻讜'. 驻讬' 讗讘诇 诇讗讞专 讗讻讬诇讛 讗转讬 讜诇讻讱 驻专讬讱 砖驻讬专 讛讻讗 诇注讬诇 讗诇讗 讗"讗 讗讬谉 转讞讜诪讬谉 讘砖讘转讜转 讜讬"讟 讗诪讗讬 诪讜转专 讚讚诇诪讗 讗转讬 讛讬讜诐 讘砖讘转 讗讞专 讗讻讬诇讛 讜拽"诇:





讞讻诪转 砖诇诪讛

讙诪' 讗讞讜专讬讛 讚专讘讗 讜讬转讬讘 专讘讗 拽诪讬讛 讻讜' 讻爪"诇:


专砖"讬 讘讚"讛 讜爪诇 拽讜诪转讜 讻讜' 讜诇驻讬 诪讛 砖讬专讗讛 砖讬专讘讛 讻讜'. 谞"讘 讜讛讜讗 讛讚讬谉 讻砖讬转诪注讟 讜拽"诇:


转讜住' 讘讚"讛 讜讗住讜专 诇砖转讜转 讻讜' 砖转拽谞转讜 拽诇拽诇转讜. 谞"讘 驻讬' 讛转拽谞讛 砖诇讜 砖讬讻讜诇 诇砖转讜转 讛讜讗 讛拽诇拽讜诇 砖诇讜 砖讘注讜"讛 谞讞专讘 讘"讛 讜注讚讬讬谉 诇讗 谞讘谞讛:


讘讚"讛 讛讗讬 转谞讗 讻讜' 讚拽讗诪专 诇讚讘专讬讱 讗祝 转诇讜讬讜转 讻讜'. 谞"讘 讘注专讘 驻住讞 砖讞诇 诇讛讬讜转 讘砖讘转 讗讬讬专讬 砖诪讘注专讬谉 讛讻诇 诪注"砖 讻讜':


讘讚"讛 讬转讬讘 专讘 谞讞诪谉 讜讬转讬讘 讻讜' 谞诪讞拽 讬转讬讘 专讘 谞讞诪谉:





专砖"砖

转讜住' 讚"讛 讜讬转讬讘 专讘讗. 诪谞驻诇 讚讜驻谞讛 讚讗住讜专 诇注砖讜转. 注讬讬谉 诪讛专砖"讗 砖讛讬讛 诇讜 讙讬' 讗讞专转 讘转讜住':





讛讙讛讜转 讬注讘"抓

讙诪' 讗诇讗 讗诪专讬谞谉 诇讘状讚 讛讙讚讜诇 讗转讗. 谞状讘 讜讗"讻 诇讗 谞讗住专 讗诇讗 讞讜抓 诇讬专讜砖诇讬诐:


专砖"讬 讚"讛 讻诪讛 注诪拽讜 砖诇 讙讬讗 诪讘讬讗 砖驻讜驻专转 讻讜'. 谞"讘 讝讛 讬转讻谉 讘砖驻讜驻专转 砖诪讚转 爪驻讬讬转讛 讬转专讛 注诇 注讜诪拽讜 砖诇 讙讬讗 讗讱 诇讗 讘讙讬讗 讛注诪讜拽 讬讜转专:





讘谉 讬讛讜讬讚注

讗值诇执讬旨指讛讜旨 诇指讗 讗址转旨执讬, 诪指砖讈执讬讞址 讗址转旨执讬? 讚旨职讻值讬讜指谉 讚旨职讗址转旨执讬 诪职砖讈执讬讞指讗, 注植讘指讚执讬诐 专址讘旨执讬诐 讛值谉 诇职讬执砖讉职专指讗值诇. 谞专讗讛 诇讬 讘住"讚 讛讟注诐 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘驻住讜拽 (讬砖注讬讛讜 谞讘, 讙) '讜职诇止讗 讘职讻侄住侄祝 转执旨讙指旨讗值诇讜旨' 讚讙讗讜诇转 讬砖专讗诇 诪诪爪专讬诐 讛讬转讛 注诇 驻讬 诪讚转 讛讞住讚 砖讛讜讗 住讜讚 讛讻住祝, 讗讱 讙讗讜诇讛 讛注转讬讚讛 诇讛讬讜转 讘讘"讗 [讘诪讛专讛 讘讬诪讬谞讜 讗诪谉] 转讛讬讛 注诇 驻讬 诪讚转 讛讙讘讜专讛 砖讛讜讗 住讜讚 讬爪讞拽 注讬讬谉 砖诐.
讜讬讚讜注 讘住讜讚 讛讘专讻讛 砖讘讬专讱 讬爪讞拽 讗讘讬谞讜 注"讛 讗转 讬注拽讘 讗讘讬谞讜 注"讛 (讘专讗砖讬转 讻讝, 讻讞) '讜职讬执转侄旨谉 诇职讱指 讛指讗直诇止讛执讬诐 诪执讟址旨诇 讛址砖指旨讈诪址讬执诐' 砖讛讬讗 注砖专讛 讘专讻讜转 讻谞讙讚 注砖专讛 住驻讬专讜转, 讜讘专讻转 '讬址注址讘职讚讜旨讱指 注址诪执旨讬诐' 讻谞讙讚 住驻讬专转 讛讙讘讜专讛 讜讻谞讝讻专 讘住讬讚讜专 专讘讬谞讜 讛专砖"砖 讝"诇 讘讻讜谞讜转 驻住讜拽 讛谞讝讻专 讬注讜讬讬谉 砖诐. 讜诇讻谉 讻值讬讜指谉 讚旨职讗址转旨执讬 诪职砖讈执讬讞指讗 注诇 驻讬 诪讚转 讛讙讘讜专讛 讗讝 转转拽讬讬诐 转讬讻祝 讜诪讬讚 讘专讻转 '讬址注址讘职讚讜旨讱指 注址诪执旨讬诐' 砖讛讬讗 讻谞讙讚 讛讙讘讜专讛.
讜谞专讗讛 诇讬 讘住"讚 诪讛 砖讗诪专 注植讘指讚执讬诐 讛值诐 诇职讬执砖讉职专指讗值诇 转讬讘转 '讛值诐' 谞专讗讛 诇砖讜谉 讬转专? 讗讱 讬讜讘谉 讛讻讜谞讛 注讘讚讬诐 诪爪讚 注爪诪诐 讘专爪讜谞诐 讜诇讗 诪讞诪转 讛讻专讬讞, 讜诇讻谉 转讻祝 讘讬讜诐 专讗砖讜谉 讘讗讬诐 诇砖诪砖 讜讻诇 讝讛 讘拽抓 砖诇 讘职旨注执转指旨讛旨 (讬砖注讬讛 住, 讻讘).



讛指专讜止爪侄讛 诇值讬讚址注 讻旨址诪指讛 注指诪职拽讜止 砖讈侄诇 讙旨址讬职讗, 诪值讘执讬讗 砖讈职驻讜止驻侄专侄转 讜旨诪址讘旨执讬讟 讘旨指讛旨 讘旨址讬旨址讘旨指砖讈指讛 讜职讬值讚址注 讻旨址诪旨指讛 注指诪职拽讜止 砖讈侄诇 讙旨址讬职讗. 注讬讬谉 诪讛 砖讗诪专 专砖"讬 讝"诇 [讻诪讛 注讜诪拽讜 砖诇 讙讬讗 诪讘讬讗 砖驻讜驻专转 讜诪讘讬讟 讘讛 - 讘讬讘砖讛 讜讬诪讚讜讚 讻诪讛 讗诪讜转 讛讜讗 讬讻讜诇 诇爪驻讜转 讘讛 讜讗讞"讻 讬诇讱 注诇 砖驻转 讛讙讬讗 讜讬爪驻讛 讘讛 诇注讜诪拽讜 讜讬转专讞拽 诇讗讞讜专讬讜 注讚 砖讬讘讞讬谉 砖讘诪拽讜诐 砖讻诇讛 注讜诪拽讜 砖诇 讙讬讗 砖诐 讻诇讛 爪驻讬讬转 讛砖驻讜驻专转 砖讗诐 讬转专讞拽 注讜讚 诪注讟 诇讗 讬专讗讛 讗转 拽专拽注讬转 讛讙讬讗 讜讬讚注 砖注讜诪拽讜 砖诇 讙讬讗 讜讛专讞拽转讜 砖谞转专讞拽 诪砖驻转讜 讛讜讬 讻诪讚转 爪驻讬讬转 讛砖驻讜驻专转]. 讜讛讙讗讜谉 转讜专转 讞讬讬诐 讝"诇 转诪讛 注诇 驻讬专讜砖 专砖"讬 讛讬讗讱 讬讜讻诇 诇讛讘讞讬谉 讚讘专 讝讛, 砖讛专讬 讻砖诪转专讞拽 诇讗讞讜专讬讜 讗专讘注 讜讞诪砖 讗诪讜转 砖讜讘 诇讗 讬专讗讛 拽专拽注讬转 讛讙讬讗, 诇讗 诪驻谞讬 讛诪专讞拽 讗诇讗 诇驻讬 砖砖驻转 讛讙讬讗 诪驻住讬拽 讘讬谞讜 诇讘讬谉 拽专拽注讬转 讛讙讬讗 注讚 讻讗谉 讚讘专讬讜, 讜讛谞讬讞 讻诇 讝讛 讘拽讜砖讬讗 注讬讬谉 砖诐.
讜诇讬 讗谞讗 注讘讚讗 谞专讗讛 诇讬 讘住"讚 讻讜谞转 专砖"讬 讝"诇 讘专讜专讛 讜驻讬专讜砖讜 讛讜讗 诪讜讻专讞 诪讗讚, 讚讗讬谉 讻讜谞转 专砖"讬 讝"诇 诇讜诪专 砖讬讞讝讜专 诇讗讞讜专讬讜 讚讛讬讬谞讜 诇爪讚 讛讬讘砖讛 讛诪转专讞拽转 诪砖驻转 讛讙讬讗 讻诪讜 砖诪讘讬谉 讛讙讗讜谉 转讜专转 讞讬讬诐 讝"诇 讚讝讛 诇讗 讬转讻谉 讻诇诇 讜讻诪讜 砖讟注谉, 讗讱 讛讻讜谞讛 讛讜讗 讗诐 专爪讛 诇讬讚注 注诪拽讜 砖诇 讙讬讗 讘讚拽讚讜拽, 讜讗讬谞讜 讬讻讜诇 诇诪讚讜讚 诪讞讬爪转讜 诪驻谞讬 讛讙讜讘讛, 讬注砖讛 讻讱:
讬讘讬讗 砖驻讜驻专转 砖讬砖 讘讛 诇爪驻讜转 讘讛 讬讜转专 诪砖讬注讜专 注讜诪拽 讛讙讬讗 诇驻讬 讗讜诪讚 讛讚注转 诇诪专讜讘讛, 讘讗讜驻谉 砖讘专讜专 诇讜 砖讬注讜专 爪驻讬讬转 讛砖驻讜驻专转 讬讜转专 诪砖讬注讜专 注讜诪拽 讛讙讬讗 讘讜讚讗讬, 讜讬注诪讜讚 注诇 砖驻转 讛讙讬讗 讘爪讚 讗讞讚 诪爪讚讚讬 讛讙讬讗 讜讬讘讬讟 讘砖驻讜驻专转 讛讛讬讗 讘拽专拽注讬转 讛讙讬讗 讘谞拽讜讚转 拽专拽注讬转 讛讙讬讗 讗砖专 诇驻谞讬 诪注诪讚 专讙诇讬讜 诪诪砖, 讜讝讜 讛谞拽讜讚讛 转讛讬讛 诪讟专转讜.
讜讬转讞讬诇 诇讬诇讱 注诇 讗讜专讱 砖驻转 讛讙讬讗 诇讗讞讜专讬讜 讜讛砖驻讜驻专转 讘讬讚讜 讜爪讜驻讛 讘讛 讘讗讜转讛 谞拽讜讚讛 讗砖专 讘拽专拽注讬转 讛讙讬讗 砖讛讬转讛 讻谞讙讚 诪注诪讚 专讙诇讬讜 讗砖专 砖诐 讗讜转讛 诇诪讟专讛, 讜讘注转 讛诇讜讻讜 注诇 讗讜专讱 砖驻转 讛讙讬讗 讛谞讛 讛讜讗 专讜讗讛 讗转 讛谞拽讜讚讛 砖诇 拽专拽注讬转 讛讙讬讗 讘讗讜转讛 讛砖驻讜驻专转, 讜讗讞专 砖讬转专讞拽 讘诪讛诇讻讜 诇讗讞讜专讬讜 注诇 砖驻转 讛讙讬讗 注讚 砖诇讗 讬讜讻诇 诇专讗讜转 注讜讚 讗转 讛谞拽讜讚讛 讛讛讬讗 注诇 拽专拽注讬转 讛讙讬讗, 诪驻谞讬 砖谞砖诇诐 讻讞 爪驻讬讬转 讛砖驻讜驻专转 砖讘讬讚讜, 讗讝 谞转讘专专 诇讜 讘讝讛 注讜诪拽讜 砖诇 讙讬讗 讻诪讛, 讻讬 讗讝 讬诪讚讜讚 讛拽专拽注 砖诇 砖驻转 讛讙讬讗 砖诇讱 讘讛 讘讛讬讜转讜 爪讜驻讛 讘砖驻讜驻专转 砖讘讬讚讜.
讜讬转讞讬诇 诇诪讚讜讚 诪谉 诪拽讜诐 砖讻诇讛 讘讜 爪驻讬讬转 讛砖驻讜驻专转 注讚 诪拽讜诐 砖注诪讚讜 专讙诇讬讜 讘专讗砖讜谞讛 砖讛讜讗 诇诪注诇讛 诪讗讜转讛 讛谞拽讜讚讛 砖讘拽专拽注讬转 讛讙讬讗, 讜讗诐 诇诪砖诇 注诇讛 讛诪讚讬讚讛 砖诇 砖驻转 讛讙讬讗 砖诇砖讬诐 讗诪讛, 讜讛讜讗 讬讜讚注 砖爪驻讬讬转 讛砖驻讜驻专转 讛讬讗 砖讬注讜专 诪讗讛 讗诪讛, 讛谞讛 讘讝讛 谞转讘专专 诇讜 讚注讜诪拽 讛讙讬讗 讛讜讗 砖讘注讬诐 讗诪讛, 讻讬 爪专讬讱 诇谞讻讜转 诪谉 砖讬注讜专 诪讗讛 讗诪讛 砖诇 爪驻讬讬转 讛砖驻讜驻专转 砖诇砖讬诐 讗诪讛 砖诇 诪讛诇讱 砖驻转 讛讙讬讗.
讜讝讛 砖讗诪专 专砖"讬 讝"诇 讬诇讱 注诇 砖驻转 讛讙讬讗 讜讬爪驻讛 讘讛 诇注讜诪拽讜, 讚讛讬谞讜 诪拽讜诐 讛注讜诪拽 砖讛讜讗 转讞转 专讙诇讬讜 砖注讜诪讚 砖诐, 讜讬转专讞拽 诇讗讞讜专讬讜 专爪讜谞讜 诇讜诪专 讬转专讞拽 诇讗讞讜专讬讜 注诇 砖驻转 讛讙讬讗 注爪诪讜 诇讗讜专讻讜 讜诇讗 诇爪讚 讛讬讘砖讛 砖讗讞专讬 砖驻转 讛讙讬讗, 讗诇讗 讛讜诇讱 注诇 砖驻转 讛讙讬讗 注爪诪讜 诇讗讞讜专讬讜 讜注讬谞讬讜 转爪驻谞讛 讘讗讜转讛 讛谞拽讜讚讛 砖诇 拽专拽注讬转 讛讙讬讗 砖讛讬讗 转讞转 诪拽讜诐 砖讛转讞讬诇 诇注诪讜讚 讘讜, 讻讬 讬注砖讛 诇讜 讗讬讝讛 住讬诪谉 诪转讞诇讛 讜讛讜讗 讬讛诇讱 注讚 砖讬讘讞讬谉 砖讘诪拽讜诐 砖讻诇讛 注讜诪拽讜 砖诇 讙讬讗, 讻诇讜诪专 讘诪拽讜诐 砖讻诇讛 专讗讬讬转 讛谞拽讜讚讛 讛讛讬讗 讛专讗砖讜谞讛 砖诐 讻诇讛 爪驻讬讬转 讛砖驻讜驻专转, 讗砖专 砖讬注讜专 爪驻讬讬转讛 讬讚讜注讛 讗爪诇讜 讻诪讛 讗诪讜转 讛讬讗 爪讜驻讛, 砖讗诐 讬转专讞拽 注讜讚 诪注讟 诇讗 讬专讗讛 注讜讚 讗转 谞拽讜讚转 拽专拽注讬转 讛讙讬讗 讛讛讬讗, 讜讘讝讛 讬讚注 砖诪讬讚转 讙讘讛讜 砖诇 讙讬讗 讜诪讚转 讗讜专讱 砖驻转 讛讙讬讗 砖讛诇讱 讘讜 诪谉 诪拽讜诐 讛诪讻讜讜谉 讻谞讙讚 讛谞拽讜讚讛 讛讛讬讗 注讚 诪拽讜诐 砖讻诇讛 爪驻讬讬转 讛砖驻讜驻专转.
讛谞讛 讻诇 讝讛 讛诪讬讚讛 讛讬讗 诪讬讚转 爪驻讬讬转 讛砖驻讜驻专转 讛讬讚讜注讛 诇讜 讜讗讝 讘讝讛 讬讘讬谉 注讜诪拽讜 砖诇 讙讬讗 讘讘讬专讜专, 注诇 讬讚讬 砖讬诪讚讜讚 砖驻转 讛讙讬讗 砖讛诇讱 讘讜 讜讬专讗讛 讗诐 注诇讛 砖诇砖讬诐 讗诪讛 讜讛讜讗 讬讜讚注 砖砖讬注讜专 爪驻讬转 讛砖驻讜驻专转 诪讗讛 讗诪讛, 讬谞讻讛 砖诇砖讬诐 诪谉 讛诪讗讛 讜讬讚注 砖注讜诪拽 讛讙讬讗 讛讜讗 砖讘注讬诐 讗诪讛 讜讝讛 讘专讜专.
讜讛专讞讘转讬 讛讚讘专讬诐 讘讝讛 讻讚讬 诇讛拽诇 注诇 讛诪注讬讬谉 砖讬讛讬讛 拽砖讛 讛讛讘谞讛 讬注谉 讻讬 专讗讬转讬 讗讚诐 讙讚讜诇 讜讙讗讜谉 拽讚诪讜谉 讛讜讗 讛讙讗讜谉 转讜专转 讞讬讬诐 讝"诇 讗讙讘 讞讜专驻讬讛 诇讗 讚拽 讘诪讞讬诇转 讻讘讜讚讜 诇讛讘讬谉 讚讘专讬 专砖"讬 讝"诇 注诇 讗诪转讜转 讜讞砖讘 讘讛诐 讚专讱 讗讞专转 讜诇讻讱 谞转拽砖讛 讘讛诐. 讜注讜讚 专讗讬转讬 诇讛讙讗讜谉 转讜专转 讞讬讬诐 讝"诇 讛谞讝讻专 砖注砖讛 讗讜驻谉 讗讞专 讘驻讬专讜砖 讛讙诪专讗 讚诇讗 讻驻讬专讜砖 专砖"讬 讝"诇 讬注讬讬谉 砖诐.
讜谞专讗讛 诇讬 讘住"讚 讚专砖"讬 讝"诇 诇讗 讘讞专 讘驻讬专讜砖 讛专讘 讝"诇 诪驻谞讬 讚诇驻讬 驻讬专讜砖讜 讛讜讬 诇讬 诇诪讬诪专 讬转拽谉 砖驻讜驻专转 讻驻讬 注讜诪拽讜 砖诇 讙讬讗 讜诪讘讬讟 讘讛 讘讬讘砖讛, 讜讗讜诪专讜 讬讘讬讗 砖驻讜驻专转 诪砖诪注 砖讛讬讗 诪转讜拽谞转 讜诪讻讜讜谞转 注诇 砖讬注讜专 讬讚讜注, 讜专拽 讬讘讬讟 讘讛 讘讬讘砖讛 讻讚讬 诇讘专专 注诇 讬讚讛 砖讬注讜专 讛讙讬讗.
讜讚注 讻讬 砖驻讜驻专转 砖讛讬转讛 诇专讘谉 讙诪诇讬讗诇 讛讬转讛 注砖讜讬讛 讘讞讻诪讛, 砖砖讬注讜专 爪驻讬讬转讛 讛讜讗 专拽 讗诇驻讬诐 讗诪讛 诇讗 驻讞讜转 讜诇讗 讬讜转专, 讜讘讗讜 讞讻诪讬谞讜 讝"诇 诇诇诪讚谞讜 砖拽讬讚讜转 讜讞专讬爪讜转 专讘讜转讬谞讜 讛专讗砖讜谞讬诐 讜讞专讚转诐 注诇 讞讜拽讬 讛转讜专讛 讜诪砖驻讟讬讛, 砖讛讬讜 诪讻讬谞讬诐 讻诇讬诐 砖讬讛讬讜 诪讝讜诪谞讬诐 诇讛诐 诇注转 讛爪讜专讱 讻讚讬 砖诇讗 讬讘讜讗讜 诇讬讚讬 诪讻砖讜诇.
讜讛谞讛 注诇 讚专讱 讛诪讜住专 谞专讗讛 诇讬 讘住"讚 讚讘专讬 讞讻诪讬诐 讝"诇, 讘讗讜诪专讜 讛指专讜止爪侄讛 诇值讬讚址注 注指诪职拽讜止 砖讈侄诇 讙旨址讬职讗 专诪讝 诇诪讚转 讛注谞讜讛, 讚讻转讬讘 (讬砖注讬讛讜 诪, 讚) '讻指旨诇 讙侄旨讬讗 讬执谞指旨砖值讉讗' 砖爪专讬讱 讛讗讚诐 诇讬专讚 讘讛 诇注讜诪拽, 讜诇讗 讚讬 诇讜 砖讬诇讱 讘讛 讘讚专讱 讛诪爪讜注 讻砖讗专 诪讬讚讜转, 讜讗诐 讬专爪讛 诇讬讚注 讻诪讛 谞讗讛 讜诪砖讜讘讞 讛注讜诪拽 砖诇 诪讚转 讛注谞讜讛 砖讛讗讚诐 诪注诪讬拽 讘讛 诇讬专讚 注讚 拽爪讛 讗讞专讜谉 砖诇讛, 讬指讘执讬讗 砖讈职驻讜止驻侄专侄转 讜旨诪址讘旨执讬讟 讘旨指讛旨, 讜讛讜讗 讻讬 讬专讗讛 砖讛砖驻讜驻专转 讚专讻讛 讻砖讛讬讗 讗专讜讻讛 讗讬谉 爪讜驻讬诐 讘讛 诇诪专讞讜拽, 讜讻砖讛讬讗 拽爪专讛 爪讜驻讬诐 讘讛 诇诪专讞讜拽 讜讻诪讜 砖驻讬专砖 专砖"讬 讝"诇.
讜讛谞讛 讘讝讛 讬诇诪讜讚 诪讜住专 注诇 诪讚转 讛注谞讜讛 讗诐 讬讛讬讛 讛讗讚诐 拽讟谉 讜拽爪专 讘注讬谞讬讜, 讗讝 讛讜讗 讬讘讬讟 讘诪讜砖讻诇讜转 讜讬砖讬讙 讛砖讙讛 专讘讛 讘讬讜转专 诇诪专讞讜拽 讜讗诐 讬专讗讛 注爪诪讜 讙讚讜诇 转转诪注讟 讛砖讙转讜 讜转转拽爪专 讞讻诪转讜 讘诪讜砖讻诇讜转. 讜讻诪"砖 (讝讜讛专 讞诇拽 讙 拽住讞.) '诪讗谉 讚讗讬讛讜 讝注讬专 讗讬讛讜 专讘, 讜诪讗谉 讚讗讬讛讜 专讘 讗讬讛讜 讝注讬专' 讜注诇 讻谉 专讗讜讬 砖讛讗讚诐 讬转驻讜砖 拽爪讛 讗讞专讜谉 砖诇 诪讚转 讛注谞讜讛 讜讬专讚 诇注讜诪拽 砖诇讛 讜诇讗 讬注诪讜讚 讘讚专讱 讛诪讬爪讜注.
讜注讜讚 谞专讗讛 诇讬 讙讬讗 专诪讝 诇注讜诇诐 讛讝讛 讜拽谞讬讬谞讬诐 砖诇讛 砖讛讗讚诐 注诪诇 讘注讜诇诐 讛讝讛 讻讚讬 诇拽谞讜转 讚讘专讬诐 讛讙讜驻谞讬讬诐 讛谞诪爪讗讬诐 讘讛, 讻讬 讻诇 讚讘专讬诐 讛讙讜驻谞讬讬诐 讛诐 诪讟讛 诪讟讛, 诪讛 砖讗讬谉 讻谉 讚讘专讬诐 讛谞驻砖讬讬诐 诇砖诪讬诐 砖讛诐 诪注诇讛 诪注诇讛, 讜讗讝 讬诇诪讜讚 讛讗讚诐 诪讜住专 诪谉 讛砖驻讜驻专转 砖讛讬讗 注砖讜讬讛 讻诪讜 讝讛 砖拽讜专讬谉 讚讗专讘讬谉 砖专讗砖讜 讗讞讚 拽讟谉 讜讚拽 讜专讗砖讜 讗讞讚 专讞讘, 讜讗诐 讛讗讚诐 讬转谉 注讬谞讬讜 诇专讗讜转 讘专讗砖 讛讚拽 讬专讗讛 讗讜转讜 讚讘专 砖诇驻谞讬讜 讙讚讜诇 诪讗讚 讜拽专讜讘 讗诇讬讜, 讜讗诐 讬转谉 注讬谞讬讜 诇专讗讜转 讘专讗砖 讛专讞讘 讬专讗讛 讚讘专 砖诇驻谞讬讜 专讞讜拽 讜拽讟谉 诪讗讚, 讻谉 讛讗讚诐 讘注谞讬讬谞讬 注讜诇诐 讛讝讛 讗诐 讬转谉 注讬谞讬讜 讘讞诇拽 讛讙讚讜诇 诇讞诪讜讚 讗讜转讜 讗讝 讬转专讞拽 讗讜转讜 讚讘专 诪诪谞讜 讜讙诐 讬拽讟谉 讗爪诇讜, 讜讗诐 讬转谉 注讬谞讬讜 讘讞诇拽 讛拽讟谉 讜讛诪讜注讟 讗讝 讬讙讬注 诇讬讚讜 讘拽专讜讘 讜讗讝 讬讙讚诇 讗爪诇讜.
讜诪讛 砖讗诪专讜 '讛指专讜止爪侄讛 诇值讬讚址注 讻旨址诪旨指讛 讙旨指讘职讛讜止 砖讈侄诇 讚旨侄拽侄诇' 谞专讗讛 诇讬 讘住"讚 注诇 讚专讱 讛诪讜住专, 讻讬 讚拽诇 专诪讝 诇爪讚讬拽 讚讻转讬讘 (转讛诇讬诐 爪讘, 讬讙) 爪址讚执旨讬拽 讻址旨转指旨诪指专 讬执驻职专指讞, 讜讛讜讗 讚拽诇 讛诪讜爪讬讗 驻讬专讜转 诪转讜拽讬诐 讜讛谉 讛谉 诪爪讜转 讜诪注砖讬诐 讟讜讘讬诐, 讜讻诇 讗讚诐 讞讬讬讘 诇讻讘讚 讛爪讚讬拽讬诐 砖讘讚讜专讜 讻专讗砖讜谞讬诐 讝"诇, 讻诪讜 砖讗诪专讜 (专讗砖 讛砖谞讛 讻讛:) '讬驻转讞 讘讚讜专讜 讻砖诪讜讗诇 讘讚讜专讜' 专爪讜谞讜 诇讜诪专 讬驻转讞 讘注专讱 讚讜专讜 讛讜讗 讻砖诪讜讗诇, 讜讛讬讬谞讜 讚爪专讬讱 讻诇 讗讚诐 诇讻讘讚 讛爪讚讬拽讬诐 砖讘讚讜专讜 注诇 讬讚讬 砖讬注专讬讱 诪注砖讬讛诐 诇讙讘讬 诪注砖讬讜, 讚讗讝 谞讞砖讘讬诐 诇驻讬 注专讻讜 讻注专讱 讛专讗砖讜谞讬诐 讛拽讚诪讜谞讬诐, 讗讘诇 诇讗 讬讗诪专 讜讻讬 爪讚讬拽 讝讛 讛讜讗 讻专讘讬 砖诪注讜谉 讘谉 讬讜讞讗讬 讗讜 讻专讘讬 驻谞讞住 讘谉 讬讗讬专 讻讚讬 砖讗讻讘讚讛讜 讻讘讜讚 讙讚讜诇, 讚讛讗讜诪专 讻谉 讛讜讗 讟讜注讛, 讬注谉 讻讬 讝讛 讛讚讜专 讗讬谞讜 讻讚讜专 专讘讬 砖诪注讜谉 讘谉 讬讜讞讗讬 讻讚讬 砖转专爪讛 砖讬讛讬讛 讝讛 砖讘讚讜专讱 讻诪讜 专讘讬 砖诪注讜谉 讘谉 讬讜讞讗讬, 讚讝讛 讛讻诇诇 讙讚讜诇讬 讛讚讜专 谞注专讻讬诐 诇驻讬 注专讱 讗谞砖讬 讚讜专诐.
讜诇讝讛 讗诪专 讬执诪职讚止讚 转讞诇讛 爪执诇旨讜止 爪诇讜 讚讛讬讬谞讜 诪注砖讬讜 讜讞讻诪转讜, 讻讬 讛转讜专讛 讜讛诪注砖讬诐 讟讜讘讬诐 讛诐 爪诇 讛讗讚诐 砖讛讜讗 讞讬 讘讛诐, 讜讬诪讚讜讚 讗讝 爪值诇 拽讜止诪指转讜止 砖诇 讛讚拽诇 砖讛讜讗 讛爪讚讬拽 砖讘讚讜专讜 砖转讛讬讛 诪讚讬讚转讜 讘注专讱 诪讚讬讚转 注爪诪讜, 讜讗讝 讬值讚址注 讻旨址诪旨指讛 讛讜讗 讙旨指讘职讛讜止 砖讈侄诇 讚旨侄拽侄诇, 专爪讜谞讜 诇讜诪专 讻诪讛 讙讜讚诇 诪注诇转讜 砖专讗讜讬 诇讻讘讚讜.
讜注讜讚 谞专讗讛 诇讬 讘住"讚 注诇 讚专讱 讛住讜讚, 讻讬 讬讚讜注 诪讛 砖讻转讘 诪讗"讗 讝"诇 讚诪讟"讟 谞拽专讗 '讚旨侄拽侄诇'. 讙诐 讬讚讜注 诪讛 砖讻转讘 专讘讬谞讜 讝"诇 (讘砖注专 讛讻讜谞讜转) 讚诪讟"讟 讛讜讗 讘砖砖讛 拽爪讜讜转 讚讬爪讬专讛 讜诇讻谉 讬砖 讘讜 砖砖讛 讗讜转讬讜转 讻谞讙讚 讜"拽 讚讬爪讬专讛 注讬讬谉 砖诐. 讙诐 讬讚讜注 讚诪讟"讟 诪住驻专讜 讻诪住驻专 砖讚"讬 讜诇讝讛 讗诪专 专讘讜转讬谞讜 讝"诇 砖诪讜 讻砖诐 专讘讜. 讙诐 讬讚讜注 诪"砖 讘注抓 讞讬讬诐 砖注专 讛砖诪讜转 讚砖诐 砖讚讬 讘砖砖讛 爪专讜驻讬讜 讛讜讗 住讜讚 讛爪讬爪讬转 讚诪讟"讟, 讜砖诐 诪驻讜专砖 讛讞砖讘讜谉 诇谞讻讜谉 注"砖. 谞诪爪讗 住讜讚 讛爪讬爪讬转 讚诪讟"讟 讛讜讗 讘砖诐 砖讚讬, 讜诇讻谉 诪住驻专 砖诐 诪讟"讟 注讜诇讛 砖讚讬 [314]
讜讝"砖 讛指专讜止爪侄讛 诇值讬讚址注 讙旨指讘职讛讜止 砖讈侄诇 讚旨侄拽侄诇 讛讜讗 诪讟"讟 讛谞拽专讗 讚拽诇, 讗诐 转专爪讛 诇讬讚注 诪注诇转讜, 转旨执诪职讚旨止讚 爪执诇旨讜止 讛讜讗 砖诐 砖讚讬 砖讛讜讗 住讜讚 讛爪讬爪讬转 讚诪讟"讟, 讜诇讛讻讬 拽专讬 诇讬讛 爪执诇旨讜止 讻讬 讛讜讗 专诪讜讝 讘诪住驻专 砖诪讜 砖诇 诪讟"讟 讜讘讝讛 转讘讬谉 诪注诇转讜, 讙诐 注讜讚 转旨执诪职讚旨止讚 爪值诇 拽讜止诪指转讜止 砖讛诐 砖砖讛 拽爪讜讜转 讚注讜诇诐 讛讬爪讬专讛 讻讬 注讚 住讜祝 讜"拽 讚讬爪讬专讛 讛讬讗 拽讜诪转 诪讟"讟, 讜转诪爪讗 讙诐 讻谉 讝讛 讛诪住驻专 砖诇 拽讜诪转讜 砖讛讜讗 讜"拽 讚讬爪讬专讛 讙诐 讻谉 专诪讜讝 讘砖诪讜 讛讟讜讘, 讜讻诪讜 砖讻转讘 专讘讬谞讜 讝诇讛"讛 讚讘砖诐 诪讟"讟 讬砖 砖砖讛 讗讜转讬讜转 诇专诪讜讝 砖讛讜讗 讘砖砖讛 拽爪讜讜转 讚讬爪讬专讛 讜讚讜拽.





讘谞讬讛讜

转旨址谞职讬指讗: 砖讈职驻讜止驻侄专侄转 讛指讬职转指讛 诇讜止 诇职专址讘旨指谉 讙旨址诪职诇执讬讗值诇, 砖讈侄讛指讬指讛 诪址讘旨执讬讟 讜职爪讜止驻侄讛 讘旨指讛旨 讗址诇职驻旨址讬执诐 讗址诪旨指讛 讘旨址讬旨指讘旨指砖讈指讛, 讜旨讻职谞侄讙职讚旨指讛 讗址诇职驻旨址讬执诐 讗址诪旨指讛 讘旨址讬旨指诐. 谞专讗讛 砖讈职驻讜止驻侄专侄转 讝讜 注砖讜讬讛 讻诪讜 讻诇讬 砖拽讜专讬谉 讚专讘讬"谉 砖讛讜讗 砖谞讬 讻诇讬诐 讞诇讜诇讬诐 诪讜谞讞讬诐 讝讛 转讜讱 讝讛, 讗讞讚 专讞讘 讜讗讞讚 讚拽, 讜讬砖 讞转讬讻讛 讗讞转 拽讟谞讛 诪拽驻转 讜住讜讘讘转 诇砖转讬 讛讻诇讬诐 讛讗诇讛, 讜讛讗讚诐 诪住讘讘 讞转讬讻讛 讝讜 讘讬讚讬讜, 讜讗讝 谞诪转讞 讜谞诪砖讱 讻诇讬 讛讗专讜讱 诪注诇 讻诇讬 讛讚拽 讛注讜诪讚 讘拽专讘讜 讜诪转专讗讛 讻诇讬 讛讚拽 讬讜讻诇 诪讛 砖讛讗讚诐 诪讙诇讙诇 讞转讬讻讛 讝讜 讛住讜讘讘转 注诇 讛讚专讘讬"谉 诪讘讞讜抓 讬讜转专 讬讜爪讗 讜诪转专讗讛 讻诇讬 讛讚拽 讬讜转专, 讜讝讜 讛砖驻讜驻专转 砖诇 专讘谉 讙诪诇讬讗诇 讛讬转讛 诪转讜拽谞转 讘讗讜驻谉 讝讛, 讗讱 讛讬讛 专砖讜诐 注诇 讻诇讬 讛讚拽 讛驻谞讬诪讬 谞诪专讗砖 讛砖谞讛 砖讗诐 注诇 讬讚讬 讛住讬讘讜讘 谞专讗讬转 讜谞讙诇讬转 谞诪专讛 讗讞转 讗讝 爪讜驻讛 讘讛 诪砖讜讬 讗诇驻讬诐 讗诪讛, 讜讗诐 谞讙诇讬转 注讚 谞诪专讛 砖谞讬转 爪讜驻讛 讘讛 讘' 讗诇驻讬诐 讜转"拽 讗诪讛, 讜讗诐 谞专讗讬转 谞诪专讛 砖诇讬砖讬转 爪讜驻讛 讬讜转专, 讜讻谉 注诇 讝讛 讛讚专讱, 讜讛讬转讛 讗爪诇讜 讻讚讬 诇诪讚讜讚 讘讛 转讞讜诪讬 砖讘转 讜砖讗专 注谞讬讬谞讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讬转讬讘 专讘 谞讞诪谉 讘专 讬爪讞拽 讜讻讜' 诪砖诪注 讚专讘 谞讞诪谉 讘专 讬爪讞拽 诇讗讜 讛讬讬谞讜 专"谞. 注讬' 诇注讬诇 讚祝 讬讞 注"讘 转讜住' 讚"讛 诪转拽讬祝 讜诇拽诪谉 注讘 注"讘:

